"CinemaPlus" "Gənclik Mall"da açıldı - FOTO\n14:52 6 Oktyabr 2016\nOktyabrın 4-də paytaxın mərkəzində, "Gənclik Mall" Ticarət mərkəzinin 3-cü mərtəbəsində yerləşən, Dolby Atmos texnologiyası ilə təchiz olunmuş ölkənin ən böyük kinoteatrı "CinemaPlus"un açılışı keçirilib.\nHəmin gecənin qonaqları azərbaycanlı ulduzlar, sahibkarlar, iri şirkət rəhbərləri, aktyorlar, ifaçılar, televiziya aparıcıları, rejissorlar, prodüserlər, bloqerlər, yaradıcı gənclərin nümayəndələri, bomond və KİV nümayəndələri oldular.\nAçılışda "CinemaPlus" kinoteatrlar şəbəkəsinin baş direktoru Zaur Darabzadə qeyd etmişdir ki, Azərbaycanda ilk dəfə "CinemaPlus" kinoteatrında Dolby Atmos texnologiyası təqdim olunmuşdur.\nDolby Digital Atmos sayəsində səs tamaşaçıya bütün istiqamətlərdən çatır, o cümlədən zalın yuxarı hissəsindən. Səs müşayiətini kinoteatrın istənilən yerinə yerləşdirmək və yerini dəyişmək imkanı hesabına Dolby Digital Atmos film yaradıcılarına kinoda səsi yeni bir mərhələyə çıxarmaq imkan yaradır. Nəticədə tamaşaçı ekranda baş verənləri sadəcə izləmir, hadisənin mərkəzinə daxil olur. Dolby Digital Atmos texnologiyası ilk dəfə 2012-ci ilin aprel ayında təqdim olunub və bütün Hollivud studiyaları tərəfindən istifadə olunur. Bu texnologiya ilə "Oskar" mükafatına layiq görülmüş 11 rejissor və 23 səs rejissoru işləyir. Bu günə kimi bütün dünya üzrə 300-dən artıq kinoteatr bu texnologiyaya keçib. Tezliklə dünyanın bütün iri kinoteatrların Dolby Digital Atmos texnologiyasından istifadə edəcəyi gözlənilir. Qeyd olunan kinoteatrın layihə rəhbəri isə Fəxrim Quluzadədir.\n"CinemaPlus" kinoteatrlar şəbəkəsinin baş direktor müavini Cəfər Axundzadə və repertuar planlaşdırılması üzrə direktoru Faiq Kazımov qeyd etdilər ki, Dolby Atmos - kinoteatrlar üçün həcmli səs sahəsində bir inqilabdır.\nƏsas diqqəti çəkən dekorasiya idi. Foyedə "Dərinsulu horizont" filmi ruhunda bəzədilmiş, su və alovu imitasiya edən neft buruğu, çəllək və uzun xalça quraşdırılmışdır. Bu 2010-cu ildə Meksika körfəzində "Dipuoter-Horayzon" neft platformasında baş vermiş real hadisələr əsasında çəkilmiş, rejissor Piter Berqin ABŞ istehsalı fəlakət filmidir. Premyera tamaşaçıların alqışları ilə qarşılanmışdır.\nTədbirin sponsorları: Cinema Distribution, AMAPOLA EXCLUSIVE EVENTS və TNT.\nHəmçinin qeyd etmək istəyirik ki, "CinemaPlus" kinoteatrlar şəbəkəsinə daxildir: "CinemaPlus 28 Mall", "CinemaPlus Amburan Mall" və Gəncə şəhərində yerləşən "CinemaPlus Khamsa".\n"CinemaPlus" kinoteatrlar şəbəkəsi hər zaman sizə xoş sürprizlər etmək və kino tarixində olan ən yaxşı premyeralar ilə sevindirməyə hazırdır.\nCinemaPlus Gənclik Mallda açıldı FOTO


Məşhur müğənni ərinə gənc qadınla XƏYANƏT ETDİ – FOTO\n12 Avqust 2019 13:07\n26 yaşlı Miley Sayrus və 29 yaşlı Liam Hemsvort toydan 8 ay sonra boşanmağa qərar verib.\nPublika.az xarici mətbuata istinadən xəbər verir ki, bu barədə cütlüyün vəkili məlumat verib. O, yaydığı açıqlamasında qeyd edib ki, aryılıq qərarı onların karyerasının inkişafına müsbət təsir göstərəcək.\nMəlum olub ki, əvvəllər də gah küsüb, gah barışan cütlüyün ayrılmasının səbəbi Mayli Sayrusun gənc qadınla görüşməsi olub. Yeri gəlmişkən, müğənni hazırda ərindən yeni boşanan yazıçı Keytlin Cennerlə İtaliyada birlikdə istirahət edir. Qızlar münasibətlərini gizlətmir, hətta paparatsilər onları öpüşərkən çəkməyə nail olub.\nQeyd edək ki, Mayli Sayrus bu yaxınlarda “Elle” jurnalına verdiyi müsahibəsində də qadınlara olan marağını açıq şəkildə etiraf etmişdi:\n“Düşünürəm ki, çox adam evləndiyimə təəccüblənir. Ancaq münasibətlərim çox unikaldır. Detallara girmək istəmirəm. Bunu açıq şəkildə müzakirə edə biləcəyimi də bilmirəm, çünki hər şey mürəkkəb, müasir və yeni bir tərzdədir - mənə elə gəlir ki, insanlar sadəcə bizi başa düşmürlər. Ancaq kimsə düşünür ki, evləndiyimdən bəri lənətlənmiş önlüyü taxaraq soba qarşısında dayanıb nahar hazırlayıram. Bəli, bir kişi ilə heteroseksual münasibətdəyəm, amma yenə də qadınlar seksual baxımdan məni cəb edir. Bilirsiniz ki, bir çox insan sağlam həyat tərzi naminə vegetarian olur, amma basdırma bununla daha dadlı olmağa davam etmir... Özüm üçün qərar verdim və həyat yoldaşı seçdim. Bu insan arxamda daş divar kimi dayanıb. Əlbəttə ki, stereotipik bir həyat yoldaşı obrazına sığmıram. "Arvad" sözünü də sevmirəm”.\nMəlumat üçün bildirək ki, Mayli Sayrus və Liam Hemsvort 2009-cu ildə "Sonuncu nəğmə" filminin çəkilişlərində tanış olub. Onların münasibətləri fırtınalı və mürəkkəb olub. Onlar gah küsür, gah da barışırdılar.\n2012-ci ildə Liam qıza evlilik təklif etmişdi, lakin bir il sonra nişan pozuldu və 2015-ci ildə onlar yenidən barışdı. Keçən il cütlük yalnız ailə üzvləri və yaxın dostlarının iştirakı ilə təmtəraqdan uzaq toy etmişdi.\n22 Avqust 15:19\n17 Avqust 12:22\nSerialdakı bacısından danışdı\n17 Avqust 01:08\nFahriye Evcenin son halı TƏƏCCÜBLƏNDİRDİ - FOTO\n16 Avqust 17:15\nAyrıldığı deyilən məşhurların görüntüləri yayıldı\nDünya ulduzu Rusiya vətəndaşı olmaq istəyir\n16 Avqust 15:22\n"Mən 20 ildir ki..." - Türkiyəli müğənni\nSevgilisi ilə fotosunu paylaşıb elə sözlər yazdı ki...\n15 Avqust 15:34


"Azərbaycan Camaşırxanasının" mərkəzindəki müəmmalı şirkət - BBC News Azərbaycanca\nFotonun müəllifi Vergilər Nazirliyi/www.taxes.gov.az\nImage caption Vergi Cinayətlərinin İbtidai Araşdırılması Departamenti\nBazar ertəsi dərc edilmiş və "Azərbaycan Camaşırxanası" adlandırılan fonda dair iddiaların mərkəzində olduğu deyilən Baktelekom MMC şirkəti nə Baş Prokurorluq, nə də ki, Vergilər Nazirliyi tərəfindən araşdırılır, hökumət nümayəndələri BBC Azərbaycancaya bildirib.\nMütəşəkkil Cinayətkarlıq və Korrupsiya Hesabatı Layihəsi (OCCRP) və Avropa qəzetləri konsorsiumu tərəfindən aparılmış təhqiqatın nəticəsi olan hesabatda bu fondun əsas maliyyə məbələrindən biri, "Baktelekom" MMC olduğu iddia edilir.\nAdlardaki bənzərliyə baxmadan, Baktelekom MMC, hazırda rabitə təchizatçısı olan, Rabitə və Yüksək Texnologiyalar Nazirliyi tərəfindən təsis olunmuş Baktelecom(Bakı Telefon Rabitəsi MMC) şirkətindən fərqlidir.\nBaş Prokurorluğun mətbuat xidmətinin rəhbəri Eldar Sultatov BBC-ə bildirib ki, Baş Prokrurlorluq prezident aparatının OCCRP-nin təhiqatındakı iddialara dair münasibətilə razılaşır və "təxribat xarakterli" iddiaları araşdırmayacaq.\nVergilər nazirliyinin Vergi Cinayətlərinin İbtidai Araşdırılması Departamentindən isə BBC Azərbaycancaya bildirilib ki, Baktelekom MMC-ə qarşı keçmişdə cinayət işi açılıb, lakin daha sonra bu iş dayandırılb. Cinayət işinin tarixi, müddəti və səbəbi barədə məlumat almaq mümkün olmayıb.\nNə iddia edilir?\nOCCRP-nin hesabatında deyilir ki, Danımarkanın Berlingske qəzetinin əldə etdiyi bank sənədlərinə əsasən, Birləşmiş Krallıqda qeydiyyatda olan və hazırda ləğv edilən dörd şirkətin bank hesablarına 2,9 milyard ABŞ dolları köçürülüb.\nOCCRP bu pulların bir qisminin yüksək rütbəli hökumət rəsmiləri və onların ailələrinin dünya boyunca dəbdəbəli avtomobil şirkətləri, futbol klubları, səyahət agentlikləri və xəstəxanalardaki xərclərini ödəmək üçün istifadə edildiyini, digər qisminin isə avropalı siyasətçilərin dəstəyini qazanmaq üçün istifadə edildiyini deyir.\nBu dörd şirkətin bank hesablarına yerləşdirilən pulun əsas mənbəsi isə, bu hesablara 1.4 milyard dollar köçürən müəmmalı Baktelekom MMC şirkətinin bank hesabı olduğu deyilir.\nBaktelekom MMC-nin sabiq yüksək rütbəli rəsminin ailəsinə məxsus olduğu iddia edilir.\nƏn yüksək borcu olan müəmmalı şirkət\nVergilər Nazirliyinin "Vergi ödəyicilərinin 2017-ci ilin 1 yanvar tarixinə mövcud olan vergi borclarının tənzimlənməsi haqqında" Qanunu nəticəsində 01.01.2017-ci il tarixə mövcud olan borcları qeyd-şərtsiz silinmiş hüquqi şəxslərin adları siyahısında Baktelekom MMC-də öz yerini tutur.\nVergilər Nazirliyində yerləşdirilən bu siyahı daha sonra çıxarılıb və artıq saytda yoxdur. Lakin saytın iyun ayının 11-dən arxivləşmiş səhifəsində bu siyahını əldə etmək mümkündür.\nSiyahıda yerləşən 18.932 şirkət arasında ən böyük məbləğdə borcu silinən şirkət, məhz 31.356.364,18 manat borcu silinən Baktelekom MMC-dir.\nSiyahıda yerləşən təxminən 19 min şirkətdən yalnız 4-nün, 10 milyon manatdan çox borcu silinib:\n"Baktelekom" Məhdud Məsuliyyətli Cəmiyyəti - 31.356.364,18\nAzərbaycan İslam Həmrəyliyi Oyunları Əməliyyat Komitəsi (AİSGOC) - 22.676.116,10 manat\n"Azərsu" Açıq Səhmdar Cəmiyyəti - 13.692.457,91 manat\n"ŞİRVAN-6" KİÇİK MÜSSİSƏSİ - 12.738.011,97 manat\nLakin nazirlikdən Baktelekom MMC-nin kommersiya fəaliyyəti və bu məbləğdə borca necə sahib olduğu barədə məlumat almaq mümkün olmayıb.\nÇərşənbə axşamı günü Prezidentin Mətbuat Xidməti araşdırma ilə bağlı bildirib ki, "nə Azərbaycan Respublikasının Prezidenti, nə də onun ailə üzvlərinin adı çəkilən yazılarda göstərilən ittihamlarla heç bir əlaqəsi yoxdur".\nÇərşənbə günü isə, Azərbaycan Baş nazirinin müavini və Yeni Azərbaycan Partiyasının sədr müavini Əli Əhmədov da Azərtaca verdiyi açıqlamada, hesabatdaki iddiaları "şər-böhtan" adlandıraraq, onun arxasında "ciddi maddi dəyəri olan maraqlar" olduğunu iddia edib.\nHökumət ümumi tənqidləri səsləndirsə də, dəqiq olaraq adları çəkilən şirkətlər barədə şərh verməyib.\nBaş Prokurorluğun mətbuat xidmətinin rəhbəri Eldar Sultanov, BBC Azərbaycancanın OCCRP-nin hesabatındaki iddialar barədə şərh verməkdən imtina edib və Baş Prokurorluğun Prezident Administrasiyasının iddialara münasibətini paylaşdığını və iddiaların araşdırılmayacağını deyib.\nVergilər Nazirliyinin Vergi Cinayətlərinin İbtidai Araşdırılması Departamenti Baktelekom MMC-ə qarşı keçmişdə cinayət işi açıldığını, lakin daha sonra bu işin dayandırıldığını bildirib. Cinayət işinin tarixi, müddəti və səbəbi barədə məlumat almaq mümkün olmayıb.\nVergilər Nazirliyindən Baktelekom şirkətinin kommersiya fəaliyyəti barədə məlumat, bu məqalə dərc edilmədən əvvəl almaq mümkün olmayıb.\nBaktelecom MMC bu iddialara hələ ki, reaksiya verməyib və şirkətlə əlaqə saxlamaq cəhdlərimiz uğursuz olub.


2021, 14 İyun, Bazar ertəsi, Bakı vaxtı 00:32\n«Dünyanın işığından məhrumam. Bu azmış kimi, iqtisadi vəziyyət də yaxşı deyil. Manat dəyərdən düşəndən sonra yaşayışımız daha da ağırlaşıb. Biz də manat kimi dəyərdən düşürük».\nQara eynək taxıb. Özünün dediyinə görə, bu görüntü xatirinə lazımdır. Əynində nimdaş paltar var…\nAstara rayonunun Suparibağ kəndinin sakini, birinci qrup gözdən əlil Tofiq Həsənovdan danışırıq. Onunla söhbət zamanı nəvələri stol arxasında əyləşib qulaq asırlar. Həyat yoldaşı da bizə qoşulur. Ətrafında kimlərin olduğunu hiss edir. Əli ilə çıxıb getmələrini xahiş edir. Özü, həyat yoldaşı bir də mən qalıram. Əlləri titrəyir. Bir anlıq susur. Sanki yuxuya gedib. Sonra əli ilə mənə toxunub sual verir: «Yaşamağa dəyərmi? Gündən-günə ağırlaşan bu həyatda yaşamağa dəyərmi?».\n«BƏZƏN DEYİRƏM Kİ, YAXŞI Kİ, GÖRMÜRƏM»\nSualdan yayınıram. Söhbətə davam edirik. Tofiq Həsənov deyir ki, iki oğlu Rusiyaya çörək dalınca gedib. Kiçik oğlu ilə yaşayır. Onun da beş uşağı var. Sürücüdür: «Çörəkpulunu çətinliklə qazanır. Ərazidə ipək yolu çəkirlər. Kəndin yaxınlığından dəmiryol keçəcək. Yollarda onlarla maşın işləyir, yük daşıyırlar. Oğlum isə iş tapa bilmir. İş vermirlər. Hamısını özləri ilə gətiriblər. O, mənə necə baxsın? Bəzən deyirəm ki, yaxşı ki, görmürəm. Amma nə olsun, ürək hiss edir. Ətrafda nə baş verir, adam bilir, göz görməsə də».\nSöhbətə həyat yoldaşı Gülzadə Həsənova qoşulur: «Mən də xəstəyəm. Əməliyyat olunmuşam. Mən də bunlara yük olmuşam. Ehtiyac bizi üzür. Ancaq biz hökumətdən razıyıq. Onlar əllərindən gələni edirlər. Məmurlar qoymur...».\nGözdən əlil Tofiq Həsənovun deməsinə görə, birinci qrup əlilə hökumət xidmətçi verir. Yaxud da yaxınlarından kimsə ona xidmət edirsə, hökumət həmin şəxsə pensiya ayırmalıdır. O, bu barədə dəfələrlə hakimiyyət orqanlarına müraciət etdiyini bildirir. Lakin deməsinə görə, müraciətlər nəticə verməyib: «Birinci qrup əlilə xidmətçi verirlər. Mənə isə vermirlər. Mədəmin üçdə biri də yoxdur. Ətrafımda adamlar var, lakin özümü tənha hiss edirəm».\n«BELƏ ÇIXIR Kİ, ƏLİL BU DÖVLƏTƏ LAZIM DEYİL»\nO, olub-keçənləri dilə gətirir: «Gözüm istehsalatda kor olub. 15 ildir bu vəziyyətdəyəm, 76 yaşım var. Əvvəllər həyat yoldaşım mənə baxardı, indi baxa bilmir. Əlilliyə görə 21 manata yaxın pul verirlər. Pensiyanı da üstünə gəlsən də, bir şey eləmir. Elə bil, dilənçi payıdır. 40 il iş stajım var. Pensiyam, əlilliyə görə aldığım pul işıq, qaz, bir də çörəyə sərf olunur. Axırda da dükana nisyə qalıram. Bu, yaşayış deyil, bilmirəm nədir. Xəstəlik ağırlaşanda, ümid qalır Allaha. Pul yox, imkan yox. Deyirlər, əlillərə yardım edirlər. Hanı yardım? Belə çıxır ki, əlil bu xalqa, bu dövlətə lazım deyil. Yalan vədlərdən, boş söhbətlərdən bezmişik. Heç kimi maraqlandırmırıq. Qohumlar, kənd icra nümayəndəsi gəlir. Əllərindən bir şey gəlmir. Camaatın o qədər problemləri var ki».\n«YALANA DÖZMƏK OLMUR»\nBir anlıq fikrə gedir. Sonra sözünə davam edir: «Adam hər çətinliyə dözər. Yalana isə dözmək olmur. Nə qədər yalan olar? Gözüm görmür, qulağım eşidir. Televizorda danışırlar, elə bil behiştdən danışırlar. Bir müddət keçir, məlum olur ki, yalan imiş. Nəyə görə yalan danışırlar? Mənə xidmətçi düşür, nə üçün vermirlər?».\nQOCAYA XİDMƏTÇİ DÜŞMÜR\nƏmək və Əhalinin Sosial Müdafiəsi Nazirliyinin Astara rayon şöbəsinin əməkdaşı Gültəkin Ağayevanın deməsinə görə isə, qanunla Tofiq Həsənova xidmətçi düşmür: «Qeydiyyatda 2200 əlil var. Xidmətçi tənha əlillərə verilir. Xidmətçiyə pul ödənilir və xidmət müddəti əmək stajı kimi gedir. Rayonda 40-dan çox tənha əlilə xidmətçi təyin olunub. Birinci qrup əlillər hər il özləri ilə bir nəfər götürməklə, sanatoriyaya pulsuz müalicəyə gedə bilərlər. Tofiq Həsənovla bağlı kənd icra nümayəndəliyinə sorğu göndərmişik. Həmin sorğuya görə, Tofiq Həsənov yaxınları ilə yaşayır, tənha deyil. Qanunvericiliyə görə, xidmətçi heç kimi olmayan tənha adamlara verilir».


Spotify Komputer və Veb Versiyası Üçün Yeni Dizaynını Bölüşdü - Ten.az\nSpotify-ın komputer və veb versiyası yeniləndi. Bu yeniləmə ilə tətbiqin ümumi görünüşünə xırda toxunuşlar edildi, mobil versiya ilə komputer və veb versiyası arasındakı fərqləri azaltıldı. Spotify-a görə bu yeniliklər xüsusiyyətlərin istifadəsini asanlaşdırır.\nAktiv istifadəçilər sayını gündən-günə artıran Spotify, bu gün əhəmiyyətli bir yenilik etdiyini açıqladı. Etdikləri dəyişikliklər nəticəsində Spotify-ın veb və komputer versiyasını yeniləyən programçılar, istifadəçilərə yeni bir interfeys təqdim etməyə başladılar. Bu interfeys Spotify istifadəçilərinin mobil cihazlar və komputer cihazları arasındakı fərqləri azaltmağa və istifadəçilərə daha yaxşı bir Spotify təcrübəsi təqdim etməyə kömək edir.\nSpotify-ın komputer və veb versiyaları mobil tətbiqə ilə müqayisə edildi. Beləliklə, istifadəçilər Spotify-ın komputer versiyasına və ya veb versiyasına daxil olduqda, yeni bir tətbiq istifadə etdikləri kimi deyil, daha böyük bir smartfon ekranından istifadə etdiklərini hiss edirlər. Bu, istifadəçilərə harada nə olduqunu daha rahat bilməsinə və daha yaxşı təcrübə əldə etməsinə icazə verir.\n| Spotify’ın yenilənmiş veb və komputer versiyasının, görünüşü aşağıdakı kimidir\nTətbiqin ümumi görünüşünü daha yığcam hala gətirən programçılar, funksionallıq üzərində də müəyyən işlər görmüşdürlər. Bu yeniliklərin bir hissəsi olaraq programçılar çalğı siyahıları üçün yeni tənzimləmə vasitələri əlavə etdilər və beləliklə istifadəçilərin əvvəlki illərdən daha asan formada pleylistlər yarada bilirlər.\nGördükləri işlərlə bağlı açıqlamalar verən Spotify səlahiyyətliləri, edilən yeniləmələrlə onsuz da bilinən və populyar olan xüsusiyyətlərin indi daha asanlıqla istifadə edilə biləcəyini bildirirlər. Yenilənmiş veb versiyasına birbaşa daxil ola bilən istifadəçilərin yeni komputer versiyasını görmələri üçün tətbiqlərini yeniləmələri lazımdır.\nMənbə – Spotify updates its desktop and web apps


Sufizmin yaranmasının ilkin mərhələsi | Fəlsəfə | Kayzen\nBu yazı "Təsəvvüf tarixi" kitabına əsaslanaraq tərtib olunmuşdu.\n26 iyun 2010, 16:49\nmüəllif məqalələrinin silinməsini istəyir. sizin saytda insan hüquqlarına hörmət yoxdur?\n26 iyun 2010, 17:17\nMüəllif hüququ məsələsi birbaşa müəllif özü həll etməlidir.Bunun üçün Əlaqə formundan istifadə etmək lazımdır.\nHər dəfə bir istifadəçi qeydiyyatdan keçirib saytı zibillmək lazım deyil. Hər dəfə belə etdikcə yazıların silinmə vaxtı da gecikdiriləcək.\n26 iyun 2010, 17:36\n1 aydan çoxdu müəllif sizdən məqalələrin silinməsini istəyib. Bəs nəticəsi haradadı?\n26 iyun 2010, 17:42\nHörmətli Elşən,neçənci dəfədir təkrar olunur ki, bu məsələləri Əlaqə Formu və müəllifin öz istəyi ilə həll etmək lazımdır. Sizin şərhlərinizin sufizmə heç bir aidiyyatı yoxdur. Xəbərdarlıq sonuncu dəfədir.


Bizim baş vermiş hadisələrdən dırs almamağa haqqımız yoxdur” (Müsahibə) – Turkustan.info\nBizim baş vermiş hadisələrdən dırs almamağa haqqımız yoxdur” (Müsahibə)\n18 Oktyabr 2018 23:44\nMüsahibə «Sovetskaya Rossiya» qəzetinin 13 iyul 1988-ci il tarixli nömrəsində dərc olunmuşdur. Bu müsahibə əsasən erməni-müsəlman münaqişəsinin baş vermə səbəblərinin üzə çıxması və Ermənistan ziyalılarının söylədikləri fikirlərin bir parçasıdır.\nErmənistan SSR Elmlər Akademiyasının akademiki Gevork Baqratoviç Qaribcanyanla bir neçə gün bundan əvvəlki söhbətimiz uzun çəkdi. Söhbət zəruri idi. Çünki yaxınlarda İrəvanda baş vermiş hadisələrin təmkinlə, ayıq və düzgün başa düşülməsi tələb olunur. Əlbəttə, nə qədər adam varsa, o qədər də fikir mövcuddur. Bununla belə, Baqramyan qəsəbəsindən olan kəndlilərin, İrəvan elektrik lampaları zavodu fəhlələrinin və universitet tələbələrinin verdiyi sualları bir sualda cəmləşdirmək cəsarətini üzərimə götürürəm. İrəvan operasının qarşısında baş vermiş hadisələr yenidənqurma prosesləri çərçivəsinə nə dərəcədə daxil olur? Həm çoxadamlı mitinqlər, həm də mikrofon gücləndiriciləri vasitəsilə edilən ehtiraslı mübahisələr… Vərəqələr, müraciətlər, dövlət və partiya rəhbərliyinə açıq məktublar… Açıq etiraf etmək lazımdır: biz bu miqyasda belə halla ilk dəfə qarşılaşırdıq və buna görə də onu başa düşmək tələbi təbiidir.\n– Kevork Baqratoviç, mənim üçün bəzilərinin səmimiliyi təkzibedilməz olduğu kimi, digərlərinin həyəcanlar dalğası üzərində kiçik kapital qazanmaq cəhdi də təkzibedilməz idi. Bəziləri isə sadəcə olaraq istiqamətlərini itirmişlər.\n– Mən bəzilərinin səmimiliyi, digərlərinin isə çaşqınlığını və siyasi istiqaməti itirməsi fikrini müdafiə edirəm.\nBelə bir elmi sahə var – sosial psixologiya. Bax, belə, İrəvanda baş verən hadisələr – müxtəlif niyyətləri sınayan adamların bir ümumi ideyada birləşməsi bunun klassik nümunəsidir. Göstərilən halda buna DQMV problemlərinin çətinliyi səbəb olmuşdur. Onda fərdi, şəxsi ilk səbəb arxa plana keçir və adamlar ümumi meyldə bərkiyirlər. Burada ən qiymətli şey vaxtında deyilən izahedici sözdür.\nHəm mərkəzi, həm də yerli mətbuatda qəzetlərin bir sıra birtərəfli çıxışları isə ancaq əsəbilik yaratmış, həyəcanlara səbəb olmuşdur. Axı, baş verənləri ətraflı dərk etmək, sonra isə qiymət vermək lazım idi.\n– Yoxsa, dərc olunan yazılar milli münasibətlər baxımından təhqiredici idi?\n– Yox, söhbət başqa şeydən gedir. Adamların böyük əksəriyyəti belə hesab edirdi ki, onların etdiyi hər şey yenidənqurmanın ruhuna uyğundur. Qeyri-adi formada olsa da müzakirə gedir. Cavabında isə köhnə yarlıqlar…\n– Sizinlə mübahisə etmək istəyirəm. Bunlar, sizin dediyiniz kimi, «köhnə yarlıqlar» yalnız adamların müəyyən hissəsinə aid idi. İcazənizlə biz onlara qayıdarıq. İndi isə mən bir məsələ barədə öz nöqteyi-nəzərimi bildirmək istəyirəm. Razıyam: yenidənqurma və aşkarlıq müzakirəsiz ağlasığmazdır. Bəs, öz dəzgahını, sexini, zavodunu atmaq nə deməkdir? Bu, müzakirələrin elementləridir, yoxsa mübahisələrin? Öz nöqteyi-nəzərini büruzə vermək başqa, plan və istehsal intizamını pozmaqla əlaqədar tədbirlər isə başqa şeydir. Açıq desək, mən yenidənqurma çərçivəsində belə «müzakirə forması» görmürəm.\n– Aşkarlıq bizim ən böyük sərvətimizdir. Ancaq sizinlə razıyam: bu o demək deyildir ki, ağlına gələn hər şeyi hirslə qışqırasan, bu o deməkdir ki, öz nöqteyi-nəzərini və həqiqəti söyləyəsən, sübuta yetirəsən, müdafiə edəsən. Digər fikirlə də razılaşıram: dəzgahların, tələbə auditoriyalarının atılması, tarlaların tərk edilməsi – bu, yenidənqurma ruhunda mübahisədən çox uzaqdır. Ancaq biz tez-tez deyirik ki, hələ demokratiyaya öyrəşirik. Burada isə səhvlər labüddür.\n– Bəs belə səhvlərin qiyməti neçə?\nOnların qiyməti çox böyükdür. Çünki başlıcası meydanda baş verə biləcək hadisələr yenidənqurma və aşkarlıq, cəmiyyətimizin yeniləşməsi ideyalarını nüfuzdan sala bilərdi.\nSağlam sinfi instink işə düşdü. Bu zaman əməkçi insana, yaradıcı insana aydın oldu ki, dediyimiz kimi, qeyri-şüuru adamlar səmimi istəklər üzərində sakit, gizlin, lakin qətiyyətlə yüyən atırlar.\n– Mən daha dəqiq izahını vermək istəyirəm: siyasi mənsəbpərəstlər və fırıldaqçılar. Ermənistanı «partiyasız respublika» və i. a. elan etmək istəyən adamlar.\n– Doğrudan da, belədir. Ümumiyyətlə, mən inandım ki, aşkarlıq və demokratiya güclü silahdır, həm də onunla ehtiyatla davranmağı tələb edir. Bəzilərinin əlində bu, həqiqət uğrunda mübarizə silahı, digərlərinin əlində isə özlərinin təkəbbürlü məqsədlərinə çatmaq üçün vasitədir. Məsələ ondadır ki, kim daha yaxşı hazırlaşmışdır. Açıq demək lazımdır ki, səmimi, təmiz, aludə adamlar ondan ağıllı istifadə edə bilmirlər. Əldən düşmüş silahı isə hər cür müxtəlif zirək adamlar tezcə qapırlar. Operanın yanında qayda-qanunun təmin edilməsi məsələsini götürək. Bəziləri bunu bütünlüklə özlərinin xidməti hesab edirlər. Bəs adamların özünü dərk etməsi, deməli, bu hesaba alınmır? Axı, xəstəxanaların işləməsi, təyyarələrin qrafik üzrə uçuşu, benzindoldurma məntəqələrinin dəqiq işi, avtobusların marşrutlar üzrə hərəkəti ayrı-ayrı fərdlərin xidməti deyildi.\n– Əgər biz qayda-qanuna riayət olunması haqqında məsələyə toxunuruqsa, mən bir sıra adamların ağlında hələ də qadağan kimi həkk olunan bir məsələdən də danışmaq istəyirəm. Söhbət qayda-qanunu təmin etmək üçün DİN bölmələrinin İrəvana gəlişi haqqındadır. Bu günlər milis öz qüvvələrini şəhərdə cəmləşdirmişdi. Bir neçə gecə İrəvanda hərbi gözətçilər gəzirdilər. Siz bu barədə nə deyə bilərsiniz?\n– İlk növbədə xatırladıram ki, mən cəbhəçiyəm. Çox şey görmüş və çox şeylə qarşılaşmışam. Bilirəm ki, məhdud ərazidə belə çox adam toplanmasında yoldan çıxarılmış adamların ümidinin əksinə olaraq daha çox gözlənilməzlik vardı. Hər şeyi öz adı ilə adlandırmaq istəyirəm. Həmin günlər fitnəkarlıqlara yol verilə bilərdimi? Əlbəttə, mən fitnəkarların mövcudluğu barədə öz fikrimi gizlətmək istəmirəm. Mən açıq deyirəm, sakit yatırdım, bilirdim ki, şəhərdə bizim əsgərlərdir. Bir daha qeyd edirəm – bizim…\n– Deməli, həmin günlərdə özümüzə çox şeyə icazə verəndən sonra biz dövlətin belə təminat vermək hüququnu qəbul etməməliyik?\n– Gəlin, hətta bir-birimizə suallar verək. Necə – adamlardan kimi isə həbs etdilər? Və ya avtomatlardan atəş açdılar? Yaxud geniş axtarışlar aparıldı? Heç bir irəvanlı bir dənə olsun belə təhqiredici fakt barədə misal gətirə bilməz. Bundan əlavə paqonlu oğlanlara bizim qızlar qərənfillər, oğlanlar isə siqaretlər verirdilər. İsti günlərdə limonad, bulkalar gətirirdilər – siz bunu özünüz görürdünüz. Axı, bu bizim doğma ordumuz, Sovet Ordusu idi. Kim bunu başa düşmək istəyirdisə başa düşdü. Sözgəlişi həmyerlim marşal Bağramyan mənə demişdir ki, məhz Sovet Ordusunda qulluq etdiyinə görə fəxr edir. Belə hesab edirəm ki, demokratikləşdirmə prosesi özünə qayda-qanunun təminatı elementlərini də daxil etməlidir.\n– Doğrusu, bu sualı verəndə elə fikirləşirdim ki, siz cavabdan yayınacaqsınız.\n– Söhbət apardığımız erməni ziyalılarının bir çox nümayəndəsi bu tədbiri, onlardan birinin – adlı-sanlı yazıçının dediyinə görə «sillə» kimi qəbul etmişlər. Yeri gəlmişkən, sizi kiminsə məqama düzgün qiymət verməməkdə günahlandıracağından çəkinmirsiniz?\n– Mən erməniyəm və Sumqayıt faciəsi üçün yenə də qəlbimin ağrılarla dolduğunu gizlətməyəcəyəm. Dağlıq Qarabağdan olan həmyerlilərim üçün də ürəyim ağrıyır. Qədim İrəvan torpağında Sovet hakimiyyəti uğrunda vəfat etmiş atamın cənazəsi uyuyur. Gözəl erməni kəndlərindən birinə onun adı verilmişdir. Cəbhə məşəqqətini görmək mənə də qismət olmuşdur. Məgər mən etimad hüququna, şəxsi səs hüququna malik deyiləm? Ümumiyyətlə, məncə erməni ziyalıları yenidənqurmada öz böyük mənəvi rolunu lazımınca qiymətləndirə bilmədilər. Gizlətmirəm, mən onların bir sıra vaxtı çatmış problemləri səmimi və açıq şəkildə qoymaları üçün fəxr edirəm. Lakin məsələ qaldırmaq işin yarısıdır. Ayıq qiymət, onun həllinin əməli variantlarını, modellərin yaradılmasını bir dəfə, iki dəfə, beş dəfə yox, ən münasib variant müəyyən edilənədək davam etdirmək lazımdır. – bu, yenidənqurmanın əsasıdır. Amma belə olmadı. Bunu özümə də aid edirəm. Yenidənqurma prosesinin mürəkkəbliyi ondadır ki, geniş aşkarlıq dövründə o heç bir çaşdırıcı təkliflə bir araya sığmır…\n– Gevork Baqratoviç, bu gün İrəvanda zahirən heç bir şey son vaxtlar baş verən hadisələri xatırlatmır. Müəssisələrin, təhsil ocaqlarının, sosial-mədəni xidmətlərin 100 faizi də işləyir, özü də yaxşı ahənglə. Kənd haqqında bir şey demirəm: orada işlər ümumiyyətlə, əvvəldən dayanmamışdır. Bu mənada qəti sual vermək istəyirəm. Özü də qəti, səmimi cavab almaq ümidindəyəm. Bu zahiri sakitlik, sizin fikrinizcə, adi irəvanlının mənəvi vəziyyəti ilə nə dərəcədə uyğundur? Nə «həyəcan prosesesi» onun üçün əsl məqsəd olan, nə də müəmmalı siyasi oyun aparmağa cəhd edən irəvanlıları nəzərdə tuturam. Onlar o qədər də çox deyillər, Ən çox onları nəzərdə tuturam ki, müəyyən vaxt yolunu azmış, özlərinin yenidənqurma ruhuna uyğun mühüm tədbirlərdə iştirak etmələrinə inanmışlar. O, yenidənqurmanın səmimiliyinə və həyati olmasına inamı itirməmişdir ki? Bu onun sosial fəallığına təsir göstərməyəcəkdir ki?\n– Sual mürəkkəbdir. Yox, qəti şəkildə təsdiq edərək deyərəm, irəvanlı ona ilk dəfə açıq, çəkinmədən çıxış etmək imkanı verən yenidənqurmaya inamı itirməmişdir, əslində o qazanmışdır. Ancaq o fikrə getmişdir.\n– Çox şey barədə, – deyək ki, necə oldu ki, onun səmimiyyətindən və açıqlığından kimsə istifadə etmək istədi. Uşaqlıqdan Qriboyedovun adına ehtiram bəsləyən, ana südü ilə bərabər Rusiyaya müqəddəs məhəbbət qəbul edənlər başqalarının əlində oyuncağa çevrilirlər. O, eyni zamanda yeni sosial təfəkkürün nə demək olduğu barədə də düşünür.\n– Və siz də o cümlədən?\n– Şəksiz. Sona qədər səmimi olmaq istəyiriksə, deməliyəm ki, yenidənqurmanın təminatına arxalanan güclü həyəcanlı çıxışların yenidənqurma üçün faydasız olduğu məni məyus etdi. Bax, belə, baş-başa verərək, birnəfəsə şəhərin və respublikanın nə qədər ciddi problemini həll etmək olardı! Belə ki, bizim baş vermiş hadisələrdən dərs almamağa, haqqımız yoxdur. Ən əvvəl partiya, ideoloji işin yenidən qurulması üçün. Axı, sirr deyildir ki, operanın yanına toplaşanlar arasında xeyli partiya üzvü var idi. Nə etmək olar, yeni şəraitdə yaşamağı öyrənmək, lazımdır. Yenidənqurma siyasi diletantlıqla bir araya sığmır.\n– Ancaq haqqında danışdığımız ziyalıların arasında diletantlar o qədər də çox deyil. Adlı-sanlı, sanballı ədəbi və elmi əməkləri olan adamlar…\n– Bütün məsələ cəmdədir… Yeri gəlmişkən, bu haqda fikirləşəndə mən beynəlmiləlçilik haqqında yazdığım məqalələrdən birini kənara qoydum. Axı, 60 kitab, o cümlədən beynəlmiləl tərbiyədə ziyalıların rolu haqqında kitab nəşr etdirmişəm. İndi isə əvvəlkindən daha aydın başa düşdüm ki, dostluq haqqında hər bir şit söz susmaqdan daha təhlükəlidir.\n– Şayiələr belə qeyri-adi hadisələr üçün labüd peykdir. Qərbin «səslərinə» və mətbəx dedi-qodularına görə onlar son dərəcə geniş yayılırlar. Belə şayiələr üstünlük təşkil edir ki, guya İrəvanın əsl vəziyyəti haqqında danışılmır, adamlar «mütəşəkkilliyə görə vahimə içərisindədirlər» və guya cəza tədbirlərinə bir addım qalır.\n– Bütün bunlar cəfəngiyyat və ağ yalandır. Şahidlik edirəm: İrəvan adi günlərdə olduğu kimi yaşayır. Cəza tədbirlərinə gəldikdə isə… Mənim ailəm də 37-ci ilin faciəsi ilə möhürlənmişdir. Mənim doğma dayım, mətin bolşevik həmin illərdə mühakimə edilmişdir… 50-ci illərin əvvəlləri də ailəmizin üzvləri üçün ağır olmuşdur. Ona görə də bizim ailənin fikir və söhbətlərində bu tərcümeyi-halın kədərli səhifələrinə tez-tez qayıdılması təbiidir. Lakin mən bir tarixçi-alim kimi belə düşünməyin heç bir siyasi, iqtisadi və sosial əsası olmadığını təsdiq edirəm. Kim başqa cür düşünürsə o, yenidənqurmanın əsl mahiyyətini başa düşmür. Milli münaqişəni qızışdırmaqla məşğuldur…\nMən tamamilə əminəm ki, respublikanın kommunistləri opera teatrının qarşısındakı meydanda baş verənləri lenincəsinə müzakirə edəcəklər. Mən əsaslı sosial problemləri nəzərdə tuturam. Demokratik, ekoloji, ədalətli sosial problemləri. Meydana sadəcə olaraq adamlar yox, yüzlərlə sual çıxmışdı. O suallar ki, məsələn, hansısa raykomun katibi və ya zavod direktoru, sex rəisi və ya rayon sosial təminat xidməti rəhbəri vaxtında cavab verə bilməmişdir… Bir sözlə, adamların ehtiyaclarını ödəyə bilməyənlər, kiminsə dərdinə şərik olanlar. O, kəslər, ki, bunu yerinə yetirməli idilər… Mən xalqlar dostluğunun tərəfdarıyam, erməni-azərbaycanlı qarşıdurmasını qətiyyətlə pisləyirəm, bunu ortaya atanları lənətləyirəm.


“Mağaza sahiblərini rüşvətə təhrik edənlər saxlanılıb” - Fleş 3 - Xəbərlər - Azadİnform İnformasiya Agentliyi\n“Mağaza sahiblərini rüşvətə təhrik edənlər saxlanılıb”\nSamir Soltanov/AZADİNFORM. Azərbaycan Prezidenti cənab İlham Əliyevin rəhbərliyi ilə ölkəmizdə həyata keçirilən dayanıqlı sosial-iqtisadi inkişaf kursunun başlıca prioritetlərindən biri kimi əhalinin sağlamlığının qorunması və qida təhlükəsizliyinin təmin edilməsi istiqamətində reallaşdırılan ardıcıl və məqsədyönlü tədbirlər davam etdirilməkdədir. Lakin, təəssüflər olsun ki, bəzi şəxslər tərəfindən\nQida Təhlükəsizliyi Agentliyinin adından istifadə edilərək kiçik və orta sahibkarların fəaliyyətinə qanunsuz müdaxilə edib əsassız tələblər irəli sürməklə dövlət orqanının nüfuzuna xələl gətirilməsinə cəhdlər göstərilir. Qida Təhlükəsizliyi Agentliyi və Baş Prokurorluğun Mətbuat xidmətlərinin Azadinform-a daxil olan birgə məlumatında qeyd olunur ki, Agentliklə Baş prokuror yanında Korrupsiyaya qarşı Mübarizə Baş İdarəsi tərəfindən aparılmış birgə araşdırmalar nəticəsində Rzayev Elnur Qadir oğlu və Vəliyev Səfər Məhəmməd oğlunun qabaqcadan əlbir olub cinayət əlaqəsinə girməklə uzun müddət ərzində mütəmadi olaraq, Bakı şəhəri və respublikanın ayrı-ayrı rayonlarında fəaliyyət göstərən ərzaq mağazaları sahiblərinə özlərini Qida Təhlükəsizliyi Agentliyinin əməkdaşları kimi təqdim edərək, mağazalarda yoxlama aparılmaması müqabilində sahibkarları rüşvət verməyə təhrik edərək onlardan pul almasına dair əsaslı şübhələr müəyyən edildiyindən, E.Rzayev və S.Vəliyevə Cinayət Məcəlləsinin 310 (vəzifəli şəxsin səlahiyyətlərini mənimsəmə) və 32.4, 312.2-ci (rüşvət verməyə təhrik etmə) maddələri ilə ittiham elan edilməklə barələrində məhkəmənin qərarı ilə həbs qətimkan tədbiri seçilib. Hazırda cinayət işi üzrə zəruri istintaq tədbirləri davam etdirilir.\nEyni zamanda bildiririk ki, dövlət orqanların nüfuzuna xələl gətirməyə cəhd göstərən şəxslərin qanunsuz əməllərinin qarşısı bundan sonra da qətiyyətlə alınacaq.\n15.08.2018 18:40 / Baxılıb: 148 / Çap\n18 yaşadək şəxslərlə əmək müqaviləsi bağlanarsa...


Yəhudilərin bilmədiyiniz XÜSUSİYYƏTLƏRİ: onların daim əməl etdiyi 3 MƏQAM - FOTO | Hokm.Az\nYəhudilərin bilmədiyiniz XÜSUSİYYƏTLƏRİ: onların daim əməl etdiyi 3 MƏQAM – FOTO\n21 Aprel 2021 - 08:35 387\nHokm.az qədim yəhudilərin məişət həyatından bəhs edən kiçik araşdırmanı təqdim edir:\nPeyğəmbərlərin kitablarında o dövrün məişət həyatına lap az rast gəlinir. Bəs arxeologiya bizə bu işdə kömək edə bilərmi? Arxeoloqların fikirləri bir nəçə məqamda Müqəddəs Kitabın mətni ilə eynidir: “Əvvəlcə yəhudilər üç dağlıq ərazidə – Yehuda, Samariya və İordan çayının vadisində məskunlaşıblar”.\nArxeoloji tədqiqatlar göstərir ki, e.ə. XV əsrdə bu dağlara yaxın ərazilərdə qəsəbə və şəhərlər olub. Lakin sonradan nə baş verdiyi bilinmir, belə ki, əksər qəsəbə və şəhərlər dağıdılıb, əhalisi isə yoxa çıxıb. Musanın yəhudiləri məhz bu ərazilərə gətirdiyi bildirilir. Yalnız dəniz qırağında müəyyən qədər Xanaanlar (Kənan – ərəb.) adlı tayfa yaşayırdı.\nYazılanlardan, yaxud arxeoloji ərazidə təpənin üstündə dayanıb, seyr edərək onların həyat tərzini az da olsa təsəvvür etmək mümkündür.milli.az


Neftçalada su yenidən qəhətə çəkilib? Deputat yazdı, "Azərsu" cavab verdi - 02.07.2021, Sputnik Azərbaycan\nNeftçalada su yenidən qəhətə çəkilib? Deputat yazdı, "Azərsu" cavab verdi\nMilli Məclisin deputatı Sabir Rüstəmxanlı Kürdə yaranan problem üzündən sakinlərin su ilə bağlı çətinlik çəkdiyini söyləyib. "Azərsu" ASC isə problemin həlli... 02.07.2021, Sputnik Azərbaycan\n09:30 02.07.2021 (Yenilənib: 23:57 16.11.2021)\n© Sputnik / Irade JELILNeftçaladan reportaj\nMilli Məclisin deputatı Sabir Rüstəmxanlı Kürdə yaranan problem üzündən sakinlərin su ilə bağlı çətinlik çəkdiyini söyləyib. "Azərsu" ASC isə problemin həlli üçün layihələrin icra edildiyini deyir.\nBAKI, 2 iyul — Sputnik. Milli Məclisin deputatı Sabir Rüstəmxanlı Kürün suyunun azaldığı ilə bağlı həyəcan təbili çalıb. Deputat qeyd edib ki, havalar istiləşdikcə Kürün suyunun azalmasıyla bağlı ona zənglər gəlir: "Keçən il olduğu kimi, bu il də Xəzərin suyu çay yatağını doldurub, adamlar yenə su maşınlarınin ümidinə qalıblar, heyvan-qara qırılır, duzlu dəniz suyu çay yuxarı qalxaraq Salyan ərazisinə yaxınlaşmaqdadır və s. Gözlənilməz xəbər deyil, ağlı olan hər kəs keçənilki faciəli durumun bu il də təkrarlanacağını bilirdi. Çünki təbiətin bizi üzləşdirdiyi bu çətinliyin qarşısını almaq üçün lazım olan işlər görülməyib, vədlər yerinə yetirilməyib, çayın, dənizin dilini bilən yerli insanların təklifləri nəzərə alınmayıb".\nDeputat bildirib ki, dövlət ötən yay rayon camaatını susuzluqdan xilas etmək üçün qısa müddətdə mümkün olan bütün vasitələrə əl atıb. Bütün qonşu rayonların su maşınları Neftçalaya yönəldilib, cəmi bir neçə ay ərzində Neftçala şəhərinə su kəməri çəkilib və hər kəs arxayınlaşıb.\n"Lakin bu rayon təkcə Neftçala şəhərindən ibarət deyil və təəssüf ki, şəhərin də su şəbəkəsi yarıtmaz vəziyyətdədir, təzələnməlidir, tamamlanmalıdır. Mən bir daha Nazirlər Kabinetinə, əlaqədar dövlət qurumlarına müraciət edirəm. Yağış yağacağına, Kürün yenidən aşıb-daşacağına ümid bəsləməsinlər. Dünyada təbii su ehtiyatları bizdən qat-qat az olan ölkələr, dövlətlər var. Su məsələsini necə həll edirlər? Öyrənmək çətin deyil. Bir yayı, iki yayı birtəhər yola verməklə iş bitməz. Aran rayonlarımızın su problemini əsaslı şəkildə həll etmək lazımdır", - deyə S. Rüstəmxanlı bildirib.\n"Azərsu" ASC-nin mətbuat xidmətinin rəhbəri Anar Cəbrayıllı Sputnik Azərbaycan-a açıqlamasında bildirib ki, Neftçala ilə bağlı layihənin birinci mərhələsi ötən il icra olunub. Salyandan Neftçalaya 40 km-lik magistral su kəməri inşa olunub. Bu gün artıq Neftçala şəhəri yeni kəmərdən su alır. A. Cəbrayıllı həmçinin qeyd edib ki, "Azərsu" orada su doldurucu qüllələr quraşdırıb: "Həmin qüllələrdən su kəndlərə daşınır. Kəndlərdəki modul tipli təmizləyici qurğuların su anbarına ötürülür, oradan isə nasoslarla ümumi istifadədə olan bulaqlara verilir ki, insanlar təmiz sudan istifadə edə bilsinlər. Qeyd edim ki, bunun üçün lazımi qədər su maşını da ayrılıbdır".\nOnun sözlərinə görə, artıq layihənin ikinci mərhələsinin icrasına balanılıb. Bu mərhələ şəhərin su təsərrüfat sistemlərinin yenidən qurulması və şəhərə yaxın kənd və qəsəbələrin su təsərrüfatının yaxşılaşdırılmasını ehtiva edir. Layihənin üçüncü mərhələsində isə digər kəndlərin su təminatı yaxşılaşdırılacaq. Bu gün həm Neftçala İcra Hakimiyyəti, həmçinin də "Azərsu" ASC tərəfindən maşınlarla su daşınır. Hətta bəzi kəndlərə su çənləri də qoyulub. Maşınlarla suyun daşınması davam edir.\nQeyd edək ki, Neftçalada analoji problem ötən mövsüm də yaranmışdı. Son illər Kür çayında suyun azalması səbəbindən codluğun yüksəlməsi suyun keyfiyyətinə təsir edib və onu içməyə yararsız hala salıb. Buna görə də rayon mərkəzinin, eləcə də ətraf kənd və qəsəbələrin içməli suya olan tələbatı maşınlarla daşınan su hesabına təmin olunur. Bu səbəbdən də Prezident İlham Əliyev Neftçalada içməli su çatışmazlığının həlli üçün tapşırıq vermişdi.\n"Suvarma sularına qanunsuz qoşulmalarda rayon icra başçılarının da əli var"


UNEC – Azərbaycan Dövlət İqtisad Universiteti — “UNEC-i seçmək bir addım öndə olmaq anlamına gəlir”\n“UNEC-i seçmək bir addım öndə olmaq anlamına gəlir”\n18 OKTYABR 2017 | OXUNUB:\nİmtahanlarda respublika üzrə ən yüksək nəticəni göstərən magistrlər UNEC-in Beynəlxalq Magistratura və Doktorantura Mərkəzini seçiblər. Onları təqdim edirik:\nYaşar Nəsibov 1995-ci il mayın 23-də Şəki şəhərində anadan olub. 2012-ci ildə Şəki şəhər Nizami Gəncəvi adına 7 saylı tam orta məktəbi qızıl medalla bitirərək, 679 balla ali məktəbə qəbul olub. Prezident təqaüdçüsü olub. Bakı Mühəndislik Universitetinin dünya iqtisadiyyatı ixtisasını qırmızı diplomla bitirib. UNEC-in Beynəlxalq Magistratura və Doktorantura Mərkəzində beynəlxalq iqtisadi münasibətlər ixtisası üzrə magistr təhsili alır. Asudə vaxtlarında biliklərini artırmaq üçün müxtəlif mənbələrdən iqtisadi məqalələr oxumağı sevir.\n- Magistratura imtahanında ən yüksək nəticəni göstərərək, mümkün 100 baldan 99 bal toplamısınız. Bu göstəricilər sizə ölkənin istənilən ali təhsil müəssisəsində magistr təhsili almaq imkanı yaradırdı. Sizi UNEC-ə gətirən səbəbi oxucularımızla paylaşmağınızı xahiş edirik.\n- Əvvəlcə onu demək istəyirəm ki, respublika birincisi olmağı qarşıma məqsəd qoymuşdum. Uğur qazanmaq üçün ailəmin, yaxınlarımın və müəllimlərimin dəstəyi çox böyük oldu. Əgər qarşına məqsəd qoyursansa, onun üçün çalışmaq lazımdır və o zaman nəticəni mütləq görmək olur. Düşünürəm ki, UNEC-i seçmək bir addım öndə olmaq anlamına gəlir. Belə ki, UNEC-in Beynəlxalq Magistratura və Doktorantura Mərkəzi təhsil sahəsində əsaslı dəyişiklər edib və Avropanın nüfuzlu universitetlərindən professorlar dəvət edərək təhsildə keyfiyyət prinsipini əsas tutur. Daha çox ixtisasyönlü dərslərə üstünlük verilməsi və diplom işi üçün bir il vaxt ayrılması dəyişikliklərin uğurlu olmasının təminatıdır. Magistra belə şərait yaradan bir təhsil ocağının imkanlarından mütləq yararlanmaq lazımdır.\n- Karyeranızla bağlı planlarınız nədən ibarətdir?\n- UNEC-də oxuduğum müddətdə ixtisasım üzrə müxtəlif şirkətlərdə iş təcrübəsi toplayaraq statistik, analitik biliklərimi artırmaq. Eyni zamanda RStudio, Python, Stata, Eviews proqram biliklərimi genişləndirərək ixtisaslı kadr olmaq. Gələcəkdə isə iqtisadi və ya data analitik kimi dünyanın qabaqcıl şirkətlərindən birində çalışmaq istəyirəm.


Yutubdan Video Yukle - Video və Mahnı MP3 Yukleme 2022\nHome/Əyləncə/Yutubdan Video Yukle – Ən Yaxşı Video MP3 Proqramlar \nBu pulsuz proqramlarla YouTube-dan video və musiqiləri yükləyə biləcəksiniz.\nYuTubdan video yuklemek və musiqiyə çevirmək üçün ən yaxşı android proqramları\n# 1. VidMate ile Yutubdan video ve mahni yukle\n# 2. YoutubeMP3 ile Youtubeden video ve mahni yukle\n# 3. SnapTube Azerbaycan ile Yutubdan video yuklemek\n# 4. TubeMate YouTube Downloader – Yutubdan video yuklemek proqrami\n# 5. Peggo – youtubeden video & mahni yuklemek proqrami\n# 6. Videoder\nYouTubeden video yuklemek və musiqiyə çevirmək üçün bir çox proqram var. Amma ən yaxşısını və sadə interfeysi olanını tapmaq çox çətin ola bilər. Bəziləri quraşdırmaq istəmədiyiniz əlavə proqram təminatı istəyir, bəziləri reklamlarla doludur, bəziləri qıcıqlandırıcı, vaxt məhdudiyyətləri tətbiq edir, bəzilərinin isə yükləmə sürəti çox yavaşdır. Buna görə də bütün seçimləri filterdən keçirdik və heç bir xoşagəlməz sürprizlər olmadan YouTubeden video yuklemek və musiqiyə çevirə biləcəyiniz proqramları seçdim.\nYoutubedan video yuklemek proqrami, istədikdə bir videodan oflayn bir videoda musiqiyə qulaq asmaq və ya sevdiyiniz YouTube kanalını işləyərkən zövq ala biləcəyiniz podcasta çevirmək imkanı verir.\nUnutmayın ki, məzmunu yalnız müəllif hüquqları sahibinin icazəsi olduqda yükləməlisiniz. YouTube’un xidmət şərtləri icazəsiz yükləməyi açıq şəkildə qadağan edir.\nYouTubeden video və ya musiqi yükəmək hələ də əngəl kimi səslənsə də, Spotify, Apple Music və ya Google Play Music kimi bir musiqi dinləmə xidmətini nəzərdən keçirməyə dəyər ki, bu da YouTubedan heç bir faylın çevirilməsinin qarşısını alacaq.\nYouTubeda bəyəndiyiniz bir videonun həmişə orada qalacağına zəmanət yoxdur. Bundan əlavə, əgər videoları yükləməsəniz YouTube videolarını oflayn olaraq izləmək mümkün deyil. Aşağıda göstərilən YouTubedan video və musiqi yükləmə proqramları yalnız bu vəziyyətlərdə deyil, yavaş internet bağlantısından yayınma, musiqi klipləri və video podkastların saxlanması kimi məqsədlər üçün də istifadə edilə bilər.\nƏn yaxşı pulsuz YuTubdan video yukleme proqrami nümunələri daim dəyişir. Mən sizin üçün ən yenilərini sıraladım:\nAndroid üçün Vidmate proqramı, YouTube videolarını telefonunuza MP3 formatda yükləmək və çevirmək imkanı verir. Yüklənmiş MP3 faylları, ID 3tags əlavə olunmaqla telefonunuzda yaxşı təşkil ediləcəkdir.\n• Digər Youtubeden video və musiqi yükləmə proqramları arasında Hulu, SoundCloud, Metacafe, FunnyOrDie kimi digər kino saytlari dəstəkləyir.\n• Mediya yükləyə və video formatlarına çevirə bilərsiniz.\n• Yüksək keyfiyyətli video və musiqilər.\n• Faylları yükləməkdə yavaşdır.\nYouTube videolarını MP3-ə çevirməkdə istifadə etmək üçün pulsuz olan YouTubeMP3 proqramı də var. YouTubeMP3 proqramı ilə YouTube-dakı media sənədlərinə asanlıqla baxa və telefonunuza yükləyə bilərsiniz.\n• Çoxdilli bir interfeysə malikdir.\n• Facebook, Twitter, SoundCloud və Dailymotion kimi digər saytları da dəstəkləyir.\n• Məhdud çıxış formatlarını dəstəkləyir.\nSnapTube Azerbaycan tətbiqi Youtubeden video yuklemek üçün ən yaxşı tətbiqlərdən biridir və mənim də istifadə etdiyim proqramdır. Bu proqramla Youtubeden video və musiqi yükləyib, standart video formatlarına və HD video formatlarına çevirə biləcəksiniz.\n• VEVO, Metacafe, Pagalworld, Facebook və Vimeo kimi bir çox onlayn paylaşma saytlarını dəstəkləyir.\n• Tez yükləmə sürətinə malikdir.\n• Çıxış keyfiyyətini təyin edə bilərsiniz.\n• Reklamları var.\nTubeMate YouTube Downloader, Android üçün MP3 yükləyicisi olan digər bir yüksək səviyyəli YouTubedan video yuklemek ve MP3 yükləmək üçün proqramdır. Bu proqram, telefonunuzun daxili yaddaşındakı videolarınızı MP3’e çevirməyi dəstəkləyir.\n• Yükləmək istədiyiniz faylı seçə bilərsiniz.\n• Sürətli yükləmə rejimini seçə bilərsiniz.\n• Ən son versiya problemli işləyir bəzən.\nPeggo ilə YouTubedan musiqi yükləyə və videolarınızı MP3 formatına çevirə bilərsiniz. Bu proqramla, fayllarınızı istədiyiniz formatda saxlamağa imkan verir. Varsayılan olaraq, MP3 faylları yüksək keyfiyyətli qeyd olunur.\n• Səsin normallaşdırılması ilə qurulur.\n• Youtubedakı videonun hər hansı bir hissəsini kəsib yükləməyə imkan verir.\n• Yalnız MP3 formatını dəstəkləyir.\nVideoder YouTube Downloader ilə faylları yalnız YouTube-dan deyil, Vimeo-dan yükləyə və MP3 olaraq saxlaya biləcəksiniz. Videorder həmçinin YouTube videolarının HD video formatlarına və FLV və MP4 kimi standart formatlara çevrilməsini dəstəkləyir.\n• Faylların toplu şəkildə yüklənməsini dəstəkləyir.\n• Çox sayda sayt ilə uyğun gəlir.\n• Oneplus 5 Oreo sistemli telefonları ilə işləmir.\nAsanlıqla YuTubdan video yuklemek və musiqiyə çevirmək üçün istifadə edə biləcəyiniz proqramları sizinlə bölüşdüm.\nmusiqi yukle video yukle youtube video yukle youtubeden musiqi yuklemek youtubeden video yuklemek yutubdan video yukle yutube


MİKAYIL CABBAROV GENERAL-LEYTENANT OLDU – Prezidentin sərəncamı » SAVAŞ\nMİKAYIL CABBAROV GENERAL-LEYTENANT OLDU – Prezidentin sərəncamı\nFevralın 9-da prezident İlham Əliyev vergilər naziri Mikayıl Cabbarova 2-ci dərəcəli dövlət vergi xidməti müşaviri xüsusi rütbəsinin verilməsi haqqında sərəncam imzalayıb.\nSərəncama əsasən, vergilər naziri Mikayıl Çingiz oğlu Cabbarova 2-ci dərəcəli dövlət vergi xidməti müşaviri xüsusi rütbəsi verilib.\nQeyd edək ki, I dərəcəli dövlət vergi xidməti müşaviri general-polkovnik, II dərəcəli dövlət vergi xidməti müşaviri general-leytenant, III dərəcəli dövlət vergi xidməti müşaviri general-mayor sayılır. Bu da Mikayıl Cabbarova general-leytenant rütbəsinin verildiyi deməkdir.\nQeyd edək ki, Azərbaycan Respublikası Prezidentinin sərəncamı iıə hər il fevralın 11-i—Azərbaycan Respublikası Vergilər Nazirliyinin yaradıldığı gün vergi xidməti işçilərinin peşə bayramı günü kimi qeyd olunur. Bununla bağlı prezident hər ii Vergilər Nazirliyinin əməkdaşlarının bir qismini fəxri adlarla, yeni rütbələrlə təltif edir.\nMəlum olduğu kimi, Mikayıl Cabbarov 5 dekabr 2017-ci ildəı vergilər nazir təyin olunsa da, həmin vaxt ona rütbə verilməmişdi. Halbuki, sabiq vergilər naziri Fazil Məmmədov I dərəcəli dövlət vergi xidməti müşaviri idi ki, bu da general-polkovnik sayılır.\nVergilər Nazirliyində rəhbər vəzifələrdə çalışanların əksəriyyəti general rütbəsi daşıyır. Buna görə də, Mikayıl Cabbarova da general rütbəsi verilməsi gözlənilirdi. Bu gözlənti özünü ötən ilin oktyabrında doğrultdu. 2018-ci ilin oktyabr ayının 10-da Mikayıl Cabbarova 3-cü dərəcəli dövlət vergi xidməti müşaviri xüsusi rütbəsi verilib. Bu, vergi sistemində general -mayor rütbəsi hesab olunur.\nPrezidentin fevralın 9-da verdiyi sərəncamla isə artıq Mikayıl Cabbarova general-leytenant rütbəsi verildi. Yəqin ki, bu ilin sonuna qədər Cabbarova I dərəcəli dövlət vergi xidməti müşaviri – general-polkovnik rütbəsi veriləcək.\nVergilər naziri bir neçə müşavirini işdən azad edib\nMədət Quliyevə general-leytenant rütbəsi verildi


Proqramın kompüterdən uzaqlaşdırılması — videodərs\nAna səhifə / Windows XP / Proqramın kompüterdən uzaqlaşdırılması\nProqramın kompüterdən uzaqlaşdırılması\n10.09.2016\tWindows XP, KRİ modulu Şərh yaz 0 Baxış\nSalam əziz dostlar,dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim. Xoş gördük sizləri. Windows XP əməliyyat sisteminə həsr olunmuş video dərslikdə salamlayıram. Bugünkü video dərsimizin mövzusu Proqramın kompüterdən uzaqlaşdırılması olacaq. Bildiyimiz kimi Windows XP əməliyyat sistemində proqramın kompüterdən uzaqlaşdırılması üçün idarəetmə panelində (Панель управления) Установка и удаления программ-Proqramların quraşdırılması və silinməsi adlanan proqram mövcuddur.\nBu proqrama müraciət üçün siçanın sol düyməsi iki dəfə vurulur. Beləliklə proqramın işçi pəncərəsi yaranır.\nBurada istər əməliyyat sisteminin öz üzərində gələn, istərsə dəistifadəçi tərəfində kompüterə instalyasiya edilən proqramların siyahısı verilir. Odur ki, kompüterə yüklənmiş proqramların sayından asılı olaraq siyahının formalaşması bir qədər vaxt ala bilər.\nMəlumdur ki, əgər kompüterə yüklənmiş proqramların sayı azdırsa, onda bu siyahıdakı elementlərin sayı az olacaq. İndi isə kompüterə quraşdırılmış hər hansı bir proqramı uzaqlaşdırmağa cəhd edək. Bunun üçün nümunə olaraq Dilmanc proqramını siyahıdan tapaq və seçək. Sonra isə siyahının sağ aşağı küncündəki Удалить düyməsini sıxaq.\nBundan sonra kompüter proqramın silinməsinin əminliyini müəyyən etmək üçün təkrar təsdiq üçün yeni bir sual pəncərə çıxarır.\nƏslində bu işin müsbət tərəfidir. Çünki yerinə yetirdiyimiz bəzən səhv əməliyyat birbaşa icra olunsa, onda proqramı səhv ucbatında da silmək olardı. Odur ki, əgər proqramı silməyə əminiksə, onda sadəcə Да (Yes) düyməsini sıxmaqla prosesi davam etdiririk. Bu zaman Dilmanc proqramı və onun bütün komponentləri kompüterdən uzaqlaşdırılmağa başlayacaq.\nProqram kompüterdən uzaqlaşdırıldıqdan sonra qarşıya Dilmanc və onun komponentlərinin müvəffəqiyyətlə silindiyi barədə informasiya pəncərəsi çıxır.\nPəncərədən çıxış üçün Ok düyməsini sıxırıq. Gördüyümüz kimi Установка и удаления программ-Proqramların quraşdırılması və silinməsi adlanan proqram pəncərəsindən Dilmanc proqramı siyahıdan və kompüterdən uzaqlaşdırıldı. Əgər sildiyimiz proqramın komponentləri kompüterdə qalarsa, onda onun axtarışını necə həyata keçirməliyik. Bunun üçün proqramların kompüterdə yükləndiyi əsas C qovluğuna sonra isə Program Files qovluğuna daxil oluruq. Bu qovluqda kompüterə yüklənmiş proqramların qovluqları toplanmışdır.\nƏgər həmin qovluqlar içərisində Dilmanc proqramına məxsus qovluq yoxdursa, deməli həmin proqram kompüterdən tam uzaqlaşdırılıb. Lakin elə proqramlar vardır ki, onu Установка и удаления программ-Proqramların quraşdırılması və silinməsi adlanan proqram pəncərəsindən silməyimizə baxmayaraq o yenə də Program Files qovluğunda qalır. Əməliyyat sisteminin öz üzərində gələn proqram və onun komponentlərinin silinməsi və ya quraşdırılması üçün Установка и удаления программ-Proqramların quraşdırılması və silinməsi adlanan proqram pəncərəsinin sol kənarındakı Установка компонентов Windows düyməsi vurulur.\nAçılan növbəti Мастер компонентов Windows pəncərəsində işarələnmiş elementlər onu göstərir ki, həmin proqram və ya onun komponentləri artıq quraşdırılmışdır. Kompüterə digər proqram komponentini quraşdırmaq istəyiriksə, onda həmin proqram elementi seçilir Далее düyməsi sıxılır.\nHəmin komponentin əməliyyat sisteminə yüklənməsi başlayır. Gördüyümüz kimi Windows XP əməliyyat sisteminin yükləmə diski tələb olunur ki, prosesi axıracan tamamlana bilsin.\nƏks halda əməliyyatdan imtina üçün Отмена düyməsi sıxılır. Bu video dərsimizdə biz Windows XP əməliyyat sistemində proqramın kompüterdən uzaqlaşdırılması üçün istifadə olunan üsullardan biri ilə tanış olduq.\nSonda bir müəllif kimi qeyd etmək istəyirəm ki, bu video dərsliyim Windows XP əməliyyat sistemini müstəqil öyrənmək istəyən yeni başlayan istifadəçilər üçün nəzərdə tutulub. İnanıram ki, yeni öyrənən istifadəçilər üçün bu video dərsimdə faydalı olacaq. Odur ki, xeyirxah iş görmək imkanını qaçırmayın. Mövzunu sosial şəbəkələrin birində paylaşın. Video dərsliyə səs verin. Kanalıma abunə olun ki, bu video dərsdən digər dostlarınızda yararlana bilsinlər. Baxdığınız və kanalımı izlədiyiniz üçün sizlərə təşəkkür edirəm.\nProqramın kompüterdən silinməsi\nProqramın digər üsulla silinməsi\nDonmuş proqramın ekrandan çıxarılması\nProqramın «Portable» versiyası nədir?\nWindows 7 susmaya görə proqramın seçilməsi\nTeqlərDilmanc Program Files Proqramların quraşdırılması və silinməsi Proqramın kompüterdən uzaqlaşdırılması windows xp Далеe Мастер компонентов Windows Отмена Удалить Установка и удаления программ Установка компонентов Windows\nƏvvəlki Mikrofonun kompüterə tanıdılması\nNövbəti Proqramın kompüterdən silinməsi\nPrinter ilə əlaqədar problemlər\nPrinter ilə əlaqədar problemlər bugün ki, elektron və video dərsimizin əsas mövzusu olacaq. Odur ki, …\nElektron dərsliklər (135)\nKompüter hissələri (6)\nDizayn Modulu-2-3 kurs (124)\nKRİ modulu (53)\nPH modulu (15)\nSPİ modulu (33)\nSTQ modulu (20)\nVirtual mühitdə iş bacarıqları (32)\nYanğından mühafizə (20)\nİlk Yardım Modulu (31)\nŞŞRİ modulu (35)\nSnap to Guidelines (Привязка к направляющим)\nSnap to Grid (Привязка к сетке)\nSiyahı formalı mətn\nSimvolların atributlarının dəyişdirilməsi\nSimvollararası məsafələrin dəqiq təyini\nSənədlər pəncərəsinin idarə olunması\nSənədin çap olunması\nSadə obyektlərin formasının dəyişdirilməsi\nRənglərin təkrar istifadəsində yaranan problemlər\nRənglər və palitralar haqqında


“...Beynəlxalq kürsülərdən səsimizi ucaldırıq”\n“Bizim böyük valyuta ehtiyatlarımız həm böyük sərvətimizdir, eyni zamanda, bu, bizə iqtisadi müstəqillik verir. İqtisadi müstəqillik isə siyasi müstəqilliyi şərtləndirir”.\n“Qafqazinfo”nun xəbərinə görə, bunu prezident İlham Əliyev “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının dördüncü ilinin yekunlarına həsr olunan konfransda çıxışında deyib.\n“İqtisadi cəhətdən asılı vəziyyətdə olan ölkələr müstəqil siyasət apara bilmirlər, yaxud da ki, aparmaqda çətinlik çəkirlər. Biz isə tam müstəqil siyasət aparırıq, bütün məsələlərlə bağlı bizim öz mövqeyimiz var və bu mövqeyi çəkinmədən ifadə edirik. Biz bütün prinsipial məsələlərlə bağlı beynəlxalq kürsülərdən səsimizi ucaldırıq, ədaləti və qanunun aliliyini təbliğ edirik və müdafiə edirik”, - deyə o, vurğulayıb.\nPrezident qeyd edib ki, keçən il valyuta ehtiyatlarımızın artırılması istiqamətində çox ciddi addımlar atılıb: “Baxmayaraq ki, keçən il büdcəmiz də builki kimi deyildi, bundan az idi, eyni zamanda, neftin qiyməti də hələ aşağı səviyyədə idi, biz düzgün siyasət, maliyyə sahəsində nizam-intizamı gücləndirmək nəticəsində valyuta ehtiyatlarımızı 4,5 milyard dollar artırmışıq. Əminəm ki, bu il valyuta ehtiyatlarımız əhəmiyyətli dərəcədə artacaq”.


Netanyahunun lobbiləri Kürdüstan xeyrinə fəaliyyətə başlayırlarmı? - IUVMPRESS\nBu barədə “Netanyahu dünya liderləri ilə birlikdə lobbi yaradaraq, iraqlı kürdlərin geri çəkilməsinə mane olmağa çalışır” başlıqlı məqalə yayımlayan “Reuters” xəbər agentliyi, İsrail baş nazirinin son Kürdüstan olaylarına reaksiyasını analiz edib.\nMəqalədə bildirilib: “İsrail, İran, İraq, Türkiyə və Suriyada pərakəndə olan kürdlərdən təşkil olunacaq Kürdüstan müstəqil respunlikasının yaranmasına rəsmi olaraq razı olan yeganə rejimdir. Bu səbəbdən, İraq mərkəzi dövlətinin etirazlarına baxmayaraq referendumun keçirilməsindən sonra İsrailin baş naziri kürd qüvvələrinə dəstək və İraq ordu qüvvələrinin irəliləməyinin qarşısını almaq məqsədiylə Almaniya kansleri və Fransa prezidentiylə danışıqlar aparıb.”\nAgentliyin bildirdiyinə əsasən, bu məqsədlə Fransa və amerikalı rəsmilərlə dəfələrlə görüşüb və danışıqlar aparıb.\n“Reuters” adını açıqlamadığı İsrail rəsmisinin dilindən bildirib: “İsrail-Kürdüstan əlaqələri çox mühüm və həssasdır, çünki bizim düşmənimizin, yəni Dəməşq və Tehranın yaxınlığındadır.Elə bu səbəbdən bizin üçün gözəl stratejik bir məkan hesab olunur. Elə bu səbəbdən, onların özlərini müdafiə etmək üçün güclənməsini istəyirik. Onlara silah çatdırmağımız çox gözəl olar, lakin biz bu işi aşkar olaraq görə bilməyəcəyik.”\nBu fikirlərlə bağlı demək lazımdır ki, İsrail-Kürdüstanın hərbi, məlumat və ticari əlaqələri 60 ildir davam edir və bugünədək də davam edib.\nAgentlik yazının davamında, Netanyahunun lobbi axtarışında olmasını Kürdüstanla bağlı məsələlərə verdiyi önəmlə əlaqəli olduğunu bildirir. Xüsusən də, İsrailin düşməni olan mərkəzi dövlət günü gündən İrana daha da yaxınlarşır.\nBu barədə Tel-Əviv radiosuna münasibət bildirən məlumat naziri İsrail Katz bildirib: “Hazırda ən mühüm məsələmiz, kürdlərə qarşı hərbi hücumların qarşısını aımaq və bu işə mane olmaqdır.”\n“Routers” sonda, Netanyahunun səylərinin nəticəsiz qalma ehtimalı, bölgədə olan ərəb ölkələrinin nigarançılığına və mənfi reaksiyalarına səbəb ola bilər.\nSonda da adının açıqlanmasını istəməyən daha bir İsrail rəsmisi bildirib: “Netanyahunun Kürdüstan mövzusuyla bağlı səyləri insani-əxlaqi bir addımdır. Kürdlər Qərbə tam mənada bağlı və tərəfadardılar elə bu səbəbdən onları qorumaq lazımdır.”\nBu məsələlərə görə, İsrail, “Hizbullaha”-a birləşərək Golan yüksəkliklərində təhlükə yarada biləcək “Haşd şabi”-ni özü üçün təhlükə və təhdid hesab edir\nAmerikalılar Barizaninin xəyallarına bundan artıq xərc çəkməyəcək\nDiplomatik mesaj və meydan iqtidarı; yeni müharibənin qarşısını alan amillər


Azərbaycanın ilk milli velosiped brendinin yeni modellərinin təqdimatı olu\nİyul ayının 7-də Bakı şəhərində Azərbaycanın ilk milli velosiped brendi “İSMA BİKES”in yeni modellərinin təqdimat mərasimi keçirilib.\nSalamNews-un məlumatına görə, tədbirdə dövlət və hökümət rəsmiləri, ölkəmizdə fəaliyyət göstərən yerli və xarici şirkətlərin nümayəndələri, peşəkar və həvəskar velosipedçilər, həmçinin velosiped satışı ilə məşğul olan sahibkarlar iştirak ediblər.\nTəqdimat mərasimi İsmayıllı Velosiped Zavodunun fəaliyyətini əks etdirən videoçarxın nümayişi ilə başlayıb. Qeyd edək ki, “İSMA BİKES” velosipedlərinin istehsal olunduğu İsmayıllı Velosiped Zavodu bir neçə ay əvvəl fəaliyyətə başlayıb və zavodun açılışında Azərbaycan Prezidenti İlham Əliyev şəxsən iştirak edib. Zavodda həvəskar və peşəkar idmançılar, həmçinin uşaqlar üçün müxtəlif tipli velosipedlər istehsal edilir və yaxın gələcəkdə burada əlil arabalarının istehsalı da nəzərdə tutulur.\nİllik istehsal gücü layihə üzrə 30 000 ədəd velosiped olan zavod açılarkən 3 əsas modeldə velosiped istehsal edib və cəmi bir neçə ay ərzində mühəndis-konstruksiya işləri genişləndirilərək modellərin sayı 50-yə çatdırılıb.\nİsmayıllı Velosiped Zavodu Azərbaycanın ən iri özəl investisiya şirkətlərindən biri olan “Synergy Group”un tərkibində fəaliyyət göstərir və şirkətin icraçı direktoru İsmayıl Süleymanov öz çıxışında regionların 2014-2018-ci illərdə sosial-iqtisadi inkişafı Dövlət Proqramı çərçivəsində istifadəyə verilən İsmayıllı Velosiped Zavodunda çalışanların böyük əksəriyyətinin rayon sakinləri olduğunu vurğulayıb. O, zavod məhsullarının “MADE İN AZERBAİJAN” brendi ilə istelsal olunduğunu deyərək bunu təmsil etdiyi şirkətin ölkə iqtisadiyyatına töhfəsi kimi dəyərləndirib.\n“Ölkəmizdə velosiped sürənlərin sayının gündən-günə çoxalması heç şübhəsiz ki, həvəskarlardan başqa idmançı sayının artmasına da təkan verəcək”, – deyən Azərbaycan Velosiped İdmanı Federasiyasının 1-ci vitse-prezidenti Sahib Ələkbərov bildirib ki, idmançılar arasında kütləvilik təmin olunarsa, rəqabət də bir o qədər güclü olar və belə olan halda idman nəticələrinin artması özünü çox gözlətməyəcək.\nTədbir iştirakçılarına məlumat verilib ki, “İSMA” markalı velosipedlər bazara hələ yeni çıxsa da, artıq özünə çoxsaylı alıcı tapıb. Məsələn, Azərbaycan Velosiped İdmanı Federasiyası ilə olduqca sıx əməkdaşlıq edən, “Olympic Moves Azerbaijan” hərəkatına yaxından dəstək verən, dünyanın ən məşhur brendlərindən olan “Coca-Cola” şirkəti ilə İsmayıllı Velosiped Zavodu arasında artıq 200 ədəd “İSMA” velosipedinin alınması ilə bağlı müqavilə imzalanıb. Bakı ilə İsmayıllıdan əlavə, Bərdədən və Lənkərandan olan iş adamları da bu zavodun məhsullarını almaq barədə razılığa gəliblər.\nQeyd edək ki, yeni “İSMA BİKES” velosipedləri iyulun 12-dək “Park Bulvar” AVM-də sərgilənib.\nPrevious Kolumbiyanın xarici işlər naziri İsmayıllıda olub\nNext Geniş tərkibdə “Nümayəndə günü” keçirilib


24saat.org Beynəlxalq təşkilatlar Azərbaycanla bağlı çağırış etdi - 24 saat\n”Azərbaycanda susdurulmuş bir çox insanı müdafiə etmək üçün Konqresdə daha çox səsə ehtiyacımız var”\nİnsan hüquqlarının müdafiəsi üzrə beynəlxalq qurumlar fevralın 15-də ABŞ Administrasiyasını, habelə Konqres üzvlərini Azərbaycanda həbs edilmiş jurnalistləri və digər siyasi məhbusları müdafiə etməyə çağırıb.\n“Turan”-ın Vaşinqtondakı müxbirinin məlumatına görə, onların azad edilməsi çağırışı ABŞ Konqresinin “Freedoms Project” kimi məşhur olan təşəbbüsü çərçivəsində səslənib.\nİnsan Hüquqları Komissiyası çərçivəsində dinləmələrdə çıxış edən “Freedom Now”-nun Vaşinqtondakı direktoru Melina Milatso xatırladıb ki, 2014-cü ildən etibarən Azərbaycan hökuməti vətəndaş cəmiyyətinə qarşı genişmiqyaslı təzyiqlər həyata keçirir. Ölkədə siyasi məhbusların sayı 160 nəfərə çatıb. Onlar arasında müxalifət partiyasının lideri İlqar Məmmədov, gənc fəal İlkin Rüstəmzadə və jurnalist Seymur Həzi də var. Onlar artıq bir neçə ildir həbsdədirlər.\nDigərləri – gənc fəallar Bayram Məmmədov, Qiyas İbrahimov və ya jurnalist Əfqan Muxtarlı kimi şəxslər bu yaxınlarda həbs olunublar.\n” Azərbaycan hökuməti ABŞ Konqresi tərəfindən təzyiqə reaksiya verib, məsələn, 2017-ci ilin noyabrında senator Durbin jurnalist Mehman Əliyev azad edilməzsə, Azərbaycana qarşı sanksiyalara çağıran düzəliş təklif etdikdən sonra jurnalist azad edilib. Bizim Azərbaycanda susdurulmuş bir çox insanı müdafiə etmək üçün Konqresdə daha çox səsə ehtiyacımız var”, – deyə o bildirib.\nO, Azərbaycanda vicdanın səsi olmaq məsələsinə baxmaq xahişi ilə komissiyaya müraciət edib.\n2012-ci ildə işə salınmış “Freedoms Project” layihəsi Konqres üzvlərinin ağır vəziyyətdə olan konkret vicdan məhbusları ilə həmrəy olmağa və onlara ictimai dəstək verməyə imkan yaradır. Bundan başqa, konqresmenlər onların azad edilməsi üçün “beynəlxalq diqqət və dəstək də cəlb edə bilərlər.\nMarqo Yuen – Şimali Amerikada “Sərhədsiz Reporyorlar”ın direktoru da jurnalistlər Seymur Həzi və Əfqan Muxtarlını layihənin siyahısına salmağı tövsiyə edib:\n“”Azadlıq” qəzetinin əməkdaşı Seymur Həzi 29 avqust 2014-cü ildə həbs edilib və “xuliqanlığa” görə beş il müddətinə azadlıqdan məhrum edilib. O, 2016-cı ildə RSF-nin mətbuat azadlığı uğrunda mükafatının nominantı olub.\nAraşdırmaçı jurnalist və fəal Əfqan Muxtarlı 29 may 2017-ci il tarixində Gürcüstanda oğurlanıb və o, zorla Azərbaycana qaytarılıb, burada “qaçaqmalçılıqda” və “sərhədi qanunsuz keçməkdə” ittiham olunaraq həbs olunub”.\nKomissiyanın həmsədri, konqresmen Ceyms Makqovern öz çıxışında söz verib ki, qanunverici həmkarları bütün dünyada vicdan məhbuslarının unudulmaması üçün vəziyyəti “izləyəcəklər”.\nİlham Əliyev bu ölkələrdəki səfirləri geri çağırdı – Adlar


Uncategorized – PhD Cəbrayıl Vəliyev\n11/10/2014 19/02/2015 cebrayilvaliyevBir şərh yazın\nBu gün çox maraqlı günlərdən biri oldu… Türkiyə və Azərbaycanda fəaliyyət göstərən NLG şirkətinin dəvəti ilə Ramada otelində düzənlənmiş “Talya bitkisel ürünlerinin tanıtımı” tədbirinə qatıldım. Hər şeydən öncə çox dəyərli dostumuz, tələbə yoldaşımız Lalə xanım Həsənovaya dəvəti üçün təşəkkür edirəm. İki ölkədə çox uğurlu biznes fəaliyyətlərini yürüdən gənc iş xanımı Lalə xanıma uğurlarının davamını diləyirəm Təbiətdən gələn gözəllik və sağlamlıq qaynaqlı məhsulları ilə Azərbaycan istehlakçılarından qazandığı rəğbət və sevginin daim olmasını arzulayıram.\nMən bu gün həqiqətən çox uğurlu gənc komanda və liderini gördüm. Biznes həyatına sıradan məhsullarla deyil, özəl, gözəllik və sağlamlıq qaynaqlı, təbii bitkisəl məhsullarla giriş etmək və çox kiçik amma enerjili komanda ilə ölkənin bütün böyük pərakəndə şəbəkələrində və apteklərində yer tutmaq çox uğurlu fəaliyyətdir. Önəmlisi isə doğru sistemli satış fəaliyyətləri və təbii keyfiyyətli, etibar qazanmış məhsulları ilə həm bu pərakəndəcilər tərəfindən, həm də istehlakçılar tərəfindən rəğbət qazanmaqdır ki…çıxışlardan və izlədiyimiz videogörüntülərdən bunların şahidi olduq. Təbii ki şirkətin lokomotivinin (satış) başında olan Sabina xanımı da bu uğurlu fəaliyyətlərindən dolayı alqışlayıram. Bütün bunlar biznes həyatına qədəm qoymaq istəyən gənc xanımlar üçün uğurlu canlı nümunələrdir… Bir daha dəyərli dəvətləri üçün təşəkkür edir və uğurlarının davamlı olmasını diləyirəm…\n25/07/2014 01/04/2015 cebrayilvaliyevBir şərh yazın\nHörmətli bloq oxucularım, uzun müdddətli bloq məzuniyyətindən (2 aylıq ara çox uzun müddətdir bloq üçün) sonra Sizinlə faydalı hesab etdiyim bir yazıyla görüşmək istədim. Boston Consulting Group-un növbəti maraqlı araşdırmasından ortaya çıxan nəticələri və bununla əlaqədar yorumları Siz-dəyərli oxucularımla paylaşmağın faydalı olacağı qənaətindəyəm.\nVaxtaşırı müxtəlif araşdırmalar aparan və yayınlayan BCG indi elə öz adıyla bir olan BCG matrisasında 25-30 illik dövrlər arasında baş verən fərqləri önə çıxaran araşdırma və nəticələrini açıqlamışdır. Şirkətlər sahib olduqları business unit-lərə görə Bazar payları və Qazanc paylarına görə 1978-1982 və 2008-2012 dövrlərinə görə araşdırılmışdır. Aşağıdakı şəkildə nəticələr görülməkdədir.\nNəticələ görə dövrlər müqayisə olunduğu vaxt Şirkətlərin business unit (vəya məhsul portfeli) BCG analizi ilə dəyərləndirildiyində şirkətlərin business unit-ində “cash cow”larla “question mark”ların payının azaldığı, “dogs” və “star”ların payının artdığı ortaya çıxmışdır. Artım olaraq “doqs” paylarının artımı daha yüksək olmuşdur: 50%-ə yaxın. Yüksək azalma isə “cash cows”larda baş vermişdir:30 % civarı.\nQazanc paylarını göstərən matrisalar müqayisəsində də eyni dəyişikliklər baş vermişdir. Ancaq burada “star”ların qazanc payındakı dəyişim daha yüksək olmuşdur, təqribən 3,5 dəfə artımla… “Cash cow”larda azalma 25 % civarnda olmuşdur…\nHər iki müqayisədən ortaya çıxan nəticələr isə bunlardır:\n1. Araşdırma hipotezlərindən biri : Amerikan şirkətlərində business unit-lərin ortalama ömürlərinin 2 ildən az olduğu, sadəcə qıda və sağlıq sektorunda bu 2 ildən daha uzun olmuşdur.\n2. Şirkətlər çalışırlar ki çox qısa vaxtda “question mark”ları investisiyalar ilə “star”lara çevirsinlər… Qazanc payı matrisasında “star”ların payının artması bunu göstərir…\n3. “Cash cow”ların qazanc gətirməsi artıq azalmaqdadır… Bu unit-lər daha tez “dogs”lara çevrilir. Bu portfeldə yeniliyin və fərqliliklərin daha tez edilməsi səbəbilə baş verir. Ortalama ömürlərin qısalması da eyni zamanda bunu tələb edir.\n4. Bütün yuxarıdakıları da nəzərə alaraq şirkətlər dəyişimə, yeniliyə açıq olmalı, business unit və məhsul portfeli sürəkli və vaxtında yenilənməlidir. Əks təqdirdə bazarda rəqabətə tab gətirmək gücü zəifləyəcəkdir…\n5. Rəqabət avantajları daim dəyişməli və yenilənməlidir…\n6. Bir sahədə rəqabət üstünlüyünün uzun müddət qorunması üçün həmin sahədə sürəkli inovasiyaya gedilməlidir. Yuxarıda qeyd edilənlər şirkətlər üçün günümüzün vacib tələblərindəndir…\nBunları nəzərə alan şirkətlər daha uzun ömürlü olacaqlardır… Əks təqdirdə isə yerlərini yenilik yaradanlara buraxacaqlar…\nHəyatınızda müsbət yeniliklər diləyi ilə…\n15/05/2014 01/04/2015 cebrayilvaliyev1 şərh\nŞirkətlərimizdə idarəetmə professionallığı səviyyəsi aşağı səviyyədə olduğu kimi, bunu aradan qaldırma potensialı da aşağı səviyyədədir. Şirkətlər cəmiyyətin bir vahidi olduğuna görə bu və ya digər vasitə ilə cəmiyyətdə olan bütün “xəstəliklər” onun kiçik forması olan şirkətlərdə də baş verməkdədir. Şirkət bir organizmdir… Başı, bədəni, qolları, ayaqları mövcuddur… Orqanizmin bir üzvündə meydana çıxan bədxassəli yaralar sağalmayınca digər üzvlərə də yayılır və onların da funksiyalarını pozar. Çünki organizm bir sistemdir… Sistem şəklində mövcudluğunu davam etdirməsi üçün sistemi əmələ gətirən hissələr sağlam olmalıdır.\nŞirkətlər də eyni orqanizm kimi müəyyən strukturu olan və bu strukturların üstləndikləri funksiyaları əhatə edən bir sistemdir. Amma eyni zamanda hər bir sistem indiki zamanda ətraf mühitlə açıq əlaqədədir. Ancaq bu əlaqə də məhz çox zaman sistemli əlaqələrdən yoxsun, insanların maraqları əhatəsində yaranır. Belə olduğu təqdirdə isə mühitdə olan “xəstəliklər”ə asanlıqla bulaşılır. Şirkətlərdə idarəetmənin professionallıq səviyyəsi aşağı səviyyədə olduğu zaman, qeyri formal ünsiyyət və əlaqələr artır və bu da şirkətin sistemli şəkildə şirkət maraqları istiqamətində deyil, insanların, şəxslərin subyektiv maraqları çərçivəsində idarə olunmasına gətirib çıxarır.\nSistemli işləyən şirkəti analiz etmək və problemi aşkarlamaq də asandır. Əks təqdirdə isə analizlər aparmaq və nəticədə problemi aşkarlayıb həll etmək çətinləşir. Sistem nə qədər sağlam olarsa ətraf mühitin mənfi təsirləri azalır. Qeyri-sağlam bir sistemə ətraf mühit təsirləri daha kəskin təsir edir. Şirkətin daxili mühitini yaradan, dəyişdirən əsas faktor əməkdaşlarıdır. Elə ən çox təsirlənən və təsir edən faktor da məhz əməkdaşlardır.\nYuxarıda qeyd etdiyim cəmiyyətdə olan mənfilikləri məhz qurumsallaşmayan (korporativləşməyən) şirkətlərdə də görmək mümkündür… ikiüzlülük, riyakarlıq, intriqalar, yaltaqlıq… və s… Sağlam olmayan bir iç mühitdə dəyişiklik əlbəttə ki lazımdır… Ancaq fikrimcə, ən faydalı dəyişiklik sağlam bir mühitdə həyata keçirilən dəyişikliklərdir.\nDəyişiklik təşəbbüsləri necə ki sağlam olmayan cəmiyyətlərdə müxtəlif rezonanslar yaradır, eləcə də şirkətlərdə bu baş verir və çox zaman dəyişiklik öz məqsədindən kənarlaşır və daha mənfi nüanslar yaradır… Buna görə də dəyişiklik etmək üçün ilk növbədə sağlam daxili mühitin yaradılmasına çalışmaq lazımdır ki, bu da davamlı mükəmməlləşməyi seçən sistemli idarə etmə ilə mümkündür…\n24/04/2014 16/10/2015 cebrayilvaliyevBir şərh yazın\nTürk Hava Yolları Hayal Edince Reklamı Iğdır Havalimanı …\n10/04/2014 01/04/2015 cebrayilvaliyevBir şərh yazın\nElm adamı və sahibkarlıq fəaliyyəti… Elm adamı və sahikarlıq fəaliyyəti təəssüfki, bizim düşüncəmizdə daha çox bir-biri ilə uymayan iki fərqli sahə, iki fərqli istiqamət kimi qəbul edilir. Bu əksik düşüncənin indi və yaxın gələcəkdə dəyişdirilməsinin çətin olacağını da söyləmək düzgün olar. Ancaq pessimizmdən çıxaraq bu yazımda bu əksik düşüncənin bəzi ölkələrdə çıxarılan qanunları nümunə göstərərək necə həll etdikləri barədə fikirlərimi paylaşmaq istədim. Yazılarımı təqib edən dəyərli oxucularım yəqin ki “İş dünyası-Universitet əməkdaşlığı və faydaları” adlı yazını oxuyublar. Bu yazıda adından görüldüyü kimi iş dünyası ilə universitetlərin əməkdaşlığı və bu əməkdaşlığın hər iki tərəfə sağlayacağı faydalardan bəhs etmişdim. Hazırkı yazım da məhz bu yazının davamı və orada səslənən fikirlərin möhkəmləndirilməsi istiqamətindədir.\nGələk mövzumuza…ümumiyyətlə inkişaf etmiş ölkələrin bu istiqamətdə həyata keçirdikləri fəaliyyətləri incələdiyimiz vaxt məhz ən çox önə çıxan ABŞ olmaqdadır. Bu ölkə həm sahibkarlıq, təşəbbüskarlıq baxımdan ən loyal, dəstəkləyici və təşviqedici qanunları olan ölkədir. Universitetlər keyfiyyət yönündən dünyanın ən nümunəvi və təbii ki reytinqlərdə həmişə ön sıralardadır. Səbəb isə təkcə keyfiyyətli təhsil deyil, bu ölkədə universitetlərin xüsusilə araşdırma sahəsində dövlət və iş dünyası tərəfindən dəstəklənməsidir. Eyni zamanda aparılan araşdırmaların sənayedə tədbiqi ilə universitetlərə maddi vəsait qazandırılması əsas məqsədlərdən sayılır. Universitetlərin özəl sektor üçün etdiyi araşdırmalardan əldə etikləri gəlirlə bərabər, dövlət də müxtəlif fondların vasitəsilə araşdırma edib bunu ticariləşdirmək istəyən sahibkar və şirkətləri təşviq edir. Universitetlər və ya elm adamları tərəfindən qurulan şirkətlər və ya sadə sahibkarlıq fəaliyyətləri dəstəklənir, elm adamları bu istiqamətdə təşviq edilir.\nBu cür dəstək və təşviqlərin qaynağı hələ 1980-ci ildə bu ölkədə çıxarılan və “Bayh-Dole” qanunu və ya aktı kimi qəbul edilən qanundur. Bu qanunun əsas adı, “Universitet və Kiçik şikətlərlə əlaqədar Patent Qaydaları qanunu”dur. Ancaq bu qanunu təklif edən iki senatorun Birch Bayh və Bob Dole-un adıyla səslənən “Bayh-Dole” qanunu kimi daha çox tanınmışdır. Qanunun əsas əhatəsi dövlət fondları tərəfindən dəstəklənən fikri mülkiyyət haqqlarından və bundan əldə edilən gəlirlərin universitet, elm adamları-sahibkarlara qalmasıdır. Buna bənzər qanunlar Almanya, Maleyzada da qəbul edilmişdir. Bu qanun hətta The Economist dərgisi tərəfindən keçirilən araşdırmada son 50 ildə çıxarılan ən vizioner qanun olaraq qəbul edilmişdir. Bir sıra Avropa ölkələri ilə yanaşı Yaponiya da Bayh-Dole qanununu müsbət qəbul etmişdir.\nTürkiyədə isə bu istiqamətdə son illərdə böyük yol qət edilmişdir. Buna misal universitet bünyəsində yaradılan texnoparklarlar və bu fəaliyyətlərin dəstəklənməsidir. Almaniyada isə daha əvvəlki yazılarımın birində də qeyd etdiyim kimi hər sahəyə və demək olar ki hər ixtisasa (ana ixtisaslara) aid tədris qurumuyla bərabər praktik-sahələrin yaradılması və ya sənaye müəssələrində təlim-tədris obyektlərinə böyük önəm verilməsidir. Məhz meydana çıxan yeniliklər də əsas etibarilə buradan ortaya çıxır.\nBizdə müəyyən qurumlar vasitəsilə son zamanlarda yaradılan texnoparkların məhz bu minvalla dəstəklənməsi ilə bərabər, elm adamlarının sahibkarlıq fəaliyyəti istiqamətində araşdırmalara təşviq edilməsi, bu istiqamətdə fondlar vasitəsilə dəstəklənərək yaşıl işıq yandırılması, həm elmimizin həm də iş dünyamızın gələcəyi baxımından faydalı olacaqdır.\n“İş dünyası-Universitet əməkdaşlığı və faydaları…”\nBu kitablar oxunmalıdır…\n08/01/2014 16/10/2015 cebrayilvaliyevBir şərh yazın\n2014-cü ildə xoş gördük sizləri… Bütün oxucularıma 2014-cü ildə yeni-yeni uğurlar diləyirəm.\n2014-cü ilin ilk yazısında faydalı olsun deyə kitablardan bəhs etmək istəyirəm. Bəhs edəcəyim kitablar 2013-cü ildə Dünya Futuroloqlarının və Amerika Marketinq Assosiasiyasının seçimləri əsasında müəyyənləşən kitablardır. Bu kitabları əldə edib oxumağımız lazımdır.\nAncaq əvvəlcə istərdim Marketinq sahəsində öncəki illərdə ön sıralarda olan kitabları yəni AMA Book Prize for the Best Book in Marketing-də prize alanları və finalistləri nəzərinizə çatdırım.\nBerry-AMA Book Prize for the Best Book in Marketing\nService Innovation: How to go from Customer Needs to Breakthrough Services by Lance A. Bettencourt\nStrategy from the Outside In: Profiting from Customer Value by George S. Day and Christine Moorman\nThe Right Sensory Mix: Targeting Consumer Product Development Scientifically by Diana Derval\n2013-cü ilin müştərək qalibləri isə aşağıdakı 2 kitab olmuşdur:\n1. Ed Keller and Brad Fay The Face-to-Face Book: Why Real Relationships Rule in a Digital Marketplace\n2. Daniel Pink: To Sell is Human: The Surprising Truth About Moving Others.\nBirinci kitab Digital Bazarda real effektiv əlaqələrin qurulmasından bəhs etməkdədir. İkinci kitab isə Satış sahəsinə aiddir və Satışın insani yönünü incələməkdədir.\nMarketinqlə futurologiyanın bir-biri ilə sıx əlaqəsini dəfələrlə bu və ya digər şəkildə ifadə etmişəm.\nBuna görə də dünya futuristlərinin də 2013-cü il üçün seçdikləri kitabları nəzərinizə çatdırmağı məsləhətli və faydalı olacağını düşünürəm. Burada siyahı biraz daha uzundur.\nBeləliklə dünya futuristlərinin 2013-cü ildə önə çıxan, futurologiya – gələcək trendlərlər haqqında məsləhət gördükləri kitablar bunlardır:\n1. Big Data: A Revolution That Will Transform How We Live, Work and Think by Viktor Mayer-Schonberger and Kenneth Cukier (Big Data mövzusu yenə ön plandadır)\n2. The Nature of the Future: Dispatches From the Socialstructed World by Marina Gorbis\n3. Antifragile: Things That Gain From Disorder by Nassim Taleb (Maraqlı bestseller olan “Black Swan” yazarından)\n4. Thinking: The New Science of Decision-Making, Problem-Solving and Prediction, edited by John Brockman (Forecasting mövzularını əhatə edən kitab)\n5. New Rules for the New Economy: 10 Radical Strategies for a Connected World by Kevin Kelly (Bu kitab 1999-cu ildə yazılsa da irəli sürdükləri tezləri hələ keçərlidir. Bu barədə “Yeni iqtisadiyyat və tələb-təklif əyriləri” bloq yazımıza baxa bilərsiniz.)\n6. The Signal and the Noise: Why So Many Predictions Fail—But Some Don’t by Nate Silver\n7. The New Digital Age: Reshaping the Future of People, Nations and Business by Eric Schmidt and Jared Cohen\n8. Present Shock: When Everything Happens How by Douglas Rushkoff\n9. Infinite Progress: How the Internet and Technology Will End Ignorance, Disease, Poverty, Hunger and War by Byron Reese\n10. What’s Mine Is Yours: The Rise of Collaborative Consumption by Rachel Botsman\nFikir sahibi olmaq üçün öncə bilgi sahibi olmalıyıq və buna görə də sürəkli oxumağa davam edək…


İcra başçısı seçkilərə müdaxilə etdiyinə görə həbs edilib - » Azərbaycan İnformasiya Agentliyi\n“Geyimləri üzərində xüsusi təyinatlı şxəslər yazılmış şəxslər bu dəqiqə Neftçala İcra Hakimiyyəti binasını mühasirədə saxlayırlar. Bizim seçki qərərgahının üzvləri oradadırlar. Binaya kimsənin girişinə və çıxışına icazə verilmir”.\nBunu 61 saylı Neftçala Seçki Dairəsindən namizəd olmuş Kamran Əsədov deyib.\nO, bildirib ki, icra başçısı İsmayıl Vəliyev və işçisi Anar Cəfərovun seçki prosesinə açıq müdaxiləsi, seçki marafonu boyu namizədlər arasında qeyri-bərabər şərait yaratmalarına görə həbs olunmalalrı xəbəri var. Onun sözlərinə görə, büdcədən ən çox vəsait ayrılan rayonlardan biri də Neftçaladır: “İcra başçısının seçki prosesinə müdaxiləsi bütün rayon sakinləri tərəfindən narazılıqla qarşılayıb. Hazırda İcra Hakimiyyəti binası yaxınlığında olan komanda üzvlərimiz deyirlər ki, geyimləri üzərində xüsusi təyinatlılar yazılan şəxslər İcra Hakimiyyətini mühasirəyə alıb. İcra Hakimiyyəti binasında da hazırda xüsusi təyinatlılar var, orada araşdırıma aparılır. Binadan kiminsə çıxmasına, binaya kiminsə daxil olmasına imkan verilmir. Neftçala İcra hakimiyyəti hər kəsin gözü qarşısında seçkinin nəticələrinə çox ciddi müdaxilə edib. Hakim partiya namizədi orada çox biabırçı nəticə ilə məğlub oldu. Seçki prosesinə müdaxilə açıq şəkildə ölkə başçısının yürütdüyü siyasətə zidd idi. Bununla bağlı Prezident Adminstrasiyasına, hüquq-mühafizə orqanları rəhbərlərinə müraciət etmişdim. Görünür, məsələ araşdırılıb və hüquqi addım atılıb”.\nO, 31 oktyabr 1959-cu ildə Gəncə şəhərində anadan olub. 1981-ci ildə Bakı Dövlət Universitetini bitirmiş, əmək fəaliyyətinə 1981-ci ildə Əli Bayramlı şəhər Xalq Deputatları Sovetinin İcraiyyə Komitəsində ümumi şöbənin müdiri kimi başlayıb. Əli Bayramlı şəhər Xalq Deputatları Sovetinin deputatı olub. 1985-1991-ci illərdə Azərbaycan SSRİ Ali Sovetinin Rəyasət Heyətinin bağışlama şöbəsində məsləhətçi, hüquq şöbəsində böyük məsləhətçi, baş mütəxəssis, Qanunvericilik və hüquq şöbəsində sektor müdiri vəzifələrində işləyib. 1991-1992-ci illərdə “İlk Bank” səhmdar-kommersiya bankının idarə heyətinin sədri, “Mejbankovskoye Obedinenie” səhmdar bankında bank şurasının sədri vəzifələrində işləyib. 1992-1994-cü illərdə Azərbaycan Respublikası Prezidentinin İcra Aparatının qanunvericilik və hüquq ekspertizası məsələ ləri şöbəsində böyük məsləhətçi işləyib. Azərbaycan Respublikası Dövlət Gömrük Komitəsində 28 mart 1995-ci il tarixdən 24 may 1995-ci il tarixədək Gömrük nəzarətinin təşkili idarəsinin rəis müavini, 24 may 1995-ci il tarixdən 29 may 1996-cı il tarixədək həmin idarədə rəisin birinci müavini, 29 may 1996-cı il tarixdən 21 may 1998-ci il tarixədək Sumqayıt Gömrükxanasının rəisi,21 may 1998-ci il tarixdən 21 yanvar 1999-cu il tarixədək Gömrük Komitəsi sədrinin müşaviri,21 yanvar 1999-cu il tarixdən 03 yanvar 2001-ci il tarixədək Dövlət Analitik Şöbənin rəisi, 03 yanvar 2001-ci il tarixdən 31 may 2005-ci il tarixədək Gömrük Nəzarətinin Təşkili İdarəsinin rəis müavini vəzifələrində işləyib. 01 iyun 2005-ci ildən 24 avqust 2005-ci il tarixədək “Petrogeoaz” məhdud məsuliyyəti cəmiyyətinin baş direktoru vəzifəsində işləyib. Azərbaycan Respublikası Prezidentinin 24 avqust 2005-ci il tarixli 970 nömrəli sərəncamı ilə Qobustan rayonu İcra Hakimiyyətinin başçısı vəzifəsinə təyin edilib. Azərbaycan Respublikası Prezidentinin 26 aprel 2011-ci il tarixli 1470 nömrəli sərəncamı ilə Neftçala rayonu İcra Hakimiyyətinin başçısı vəzifəsinə təyin olunub. Ailəlidir, 2 övladı var.”Yeni Müsavat”\nBakı Şəhər İcra Hakimiyyətinin başçısı səs verib\nİcra başçısının şəhər üzrə nümayəndəsi həbs olundu\nQax icra başçısı namizədin üstünə qoçu dəstəsi göndərib - Video\nDeputatla başçının seçki kələyi – TƏFƏRRÜAT


Sabahın teledərsləri - CƏDVƏL - Modern.Az Azərbaycan və dünya xəbərləri\n26 mart 2020, 14:04 | AKTUAL\nTəhsil Nazirliyinin dəstəyi ilə “Mədəniyyət” kanalında yayımlanan “Dərs vaxtı” proqramının 27 mart üçün nəzərdə tutulan dərs cədvəli açıqlanıb.\nNazirlikdən Modern.az-a verilən məlumata görə, sabah Azərbaycan dili bölməsi üçün 10:00-da Fiziki tərbiyə; 10:15-da XI sinif Azərbaycan dili, Riyaziyyat, İngilis dili, Biologiya; 11:05-də V sinif Azərbaycan dili, Riyaziyyat, Azərbaycan tarixi; 11:40-da I sinif Azərbaycan dili, Riyaziyyat, Həyat bilgisi; 12:05-də II sinif Azərbaycan dili, Riyaziyyat, Həyat bilgisi; 12:30-da III sinif Azərbaycan dili, Riyaziyyat, Həyat bilgisi; 12:55-də IV siniflər üçün Azərbaycan dili, Riyaziyyat, Təsviri incəsənət dərsləri olacaq.\nRus dili bölməsi üçün 14:00-da II sinif Rus dili, Riyaziyyat, Həyat bilgisi; 14:15-də VIII sinif Rus dili, Riyaziyyat, Kimya; 15:00-da IX sinif Fizika, Biologiya, Coğrafiya dərsləri keçiləcək.\n[email protected], [email protected]l.ru


Sumqayıtda “Sağlam gənclik üçün narkomaniyaya yox deyək!” mövzusunda tədbir keçirilib - AZƏRTAC – Azərbaycan Dövlət İnformasiya Agentliyi\nSumqayıtda “Sağlam gənclik üçün narkomaniyaya yox deyək!” mövzusunda tədbir keçirilib\nSumqayıt Gənclər Evində şəhərin orta ümumtəhsil məktəblərinin IX-XI sinif şagirdləri ilə “Sağlam gənclik üçün narkomaniyaya yox deyək!” devizi altında maarifləndirici görüş keçirilib. Tədbir Sumqayıt Şəhər Gənclər və İdman Baş İdarəsinin, Polis İdarəsinin, Narkoloji Dispanserin və Təhsil Şöbəsinin birgə təşkilatçılığı ilə reallaşıb.\nAZƏRTAC xəbər verir ki, görüşdən əvvəl Gənclər Evinin sərgi salonunda yeniyetmə və gənclərin rəsm işlərinin sərgisi ilə tanışlıq olub.\nSonra narkomaniyanın fəsadlarına dair film göstərilib.\nBaş İdarənin rəis əvəzi Mübariz Bəşirov tədbirdə çıxış edərək bəşəriyyət üçün ən böyük bəlalardan olan narkomaniyaya qarşı mübarizənin daim cəmiyyət həyatının ən aktual və mühüm məsələlərindən olduğunu bildirib. O, narkomaniyaya qarşı mübarizənin Azərbaycan dövləti və müvafiq qurumlarla yanaşı, ölkə ictimaiyyətinin də diqqət mərkəzində dayandığını vurğulayıb, bu istiqamətdə mühüm tədbirlərin həyata keçirildiyin bildirib.\nPolis İdarəsinin narkotiklərlə mübarizə şöbəsinin əməkdaşı Asim Eyvazov, Narkoloji Dispanserin həkimi Vüsal Cabbarov çıxışlarında Azərbaycanda narkomaniyaya qarşı mübarizə üzrə dövlət siyasətinin əsasının ümummilli lider Heydər Əliyev tərəfindən qoyulduğunu və hazırda bu kursun Prezident İlham Əliyevin rəhbərliyi ilə uğurla davam etdirildiyini vurğulayıblar. Natiqlər bu uğurlu siyasətin nəticəsi olaraq son illər respublikamızda narkotik vasitələrin və onların prekursorlarının qanunsuz dövriyyəsinə qarşı mübarizənin xeyli gücləndiyini, bu sahəyə cavabdeh dövlət orqanları ilə yanaşı, QHT-lərin, ictimai təşkilatların da fəallığının artdığını bildiriblər.\nSonda mövzu ətrafında fikir mübadiləsi aparılıb, şagirdlərin sualları cavablandırılıb və onlara Baş İdarənin hazırladığı maarifləndirici bukletlər paylanılıb.\nAZERTAG.AZ :Sumqayıtda “Sağlam gənclik üçün narkomaniyaya yox deyək!” mövzusunda tədbir keçirilib


"Modern.az" - 6 - Azinforum.az İnformasiya Portalı\nAna səhifə / Köşə Yazarları / “Modern.az” – 6\n“Modern.az” – 6\nSentyabrın 1-də Modern.az xəbər portalı növbəti ad gününü qeyd edir. 2009-cu il sentyabrın 1-dən onlayn xəbər saytı kimi fəaliyyətə başlayan Modern.az ötən 6 il müddətində özünəməxsus imic formalaşdırmağı bacarıb.\nModern.az-ın baş redaktoru Əfqan Qafarlı bildirib ki, saytın fərqli təqdimatları, layihələri, müxtəlif janrlı materialları, Azərbaycanda baş verən hadisələrə qərəzsiz, obyektiv yanaşma tərzi, bitərəf mövqeyi oxucu auditoriyası tərəfindən daim müsbət qarşılanıb.\n“Bu illər ərzində çalışmışıq ki, təqdim etdiyimiz materiallarla oxucularımızı razı salaq, onların hörmətini qazanaq. Heç vaxt sensasiya və reytinq dalınca qaçmadıq. Bu 6 il ərzində oxuculara yalnış məlumat vermədik, sifarişli yazılar, miili maraqlara zidd olan materiallar dərc etmədik. Oxucu zövqünü korlayacaq ucuz əyləncə, bayağı şou yazılarından uzaq qaldıq. Bəzən bununla bağlı İP məsləsində hanısa problemimiz olsa da, tutduğumuz yol ümumilikdə oxucularımız tərəfindən yüksək dəyərləndirildi. Bu gün onun nəticəsidir ki, Modern.az yalnız tanınan sayt kimi deyil, həm də inanılan və etibarlı KİV olaraq qəbul edilir.\nTəbii ki, hər zaman oxucunun zövqünü oxşamaq da çətindir. O, səndən hər gün yeni xəbərlər, özəl materiallar, səs-küy doğuran yazılar, fərqli təqdimatlar tələb edir. Təəssüf ki, bir çox hallarda imkanlarla istəklər üst-üstə düşmür. Bu səbəbdən də nəzərdə tutduğumuz projelərin bəzilərini gerçəkləşdirə bilmirik”,-deyə baş redaktor əlavə edib.\nBaş redaktorun sözlərinə görə, Modern.az saytı həm də jurnalistikaya ilk dəfə başlayanlar üçün bir məktəb olub: “Biz də çalışacağıq ki, bu məktəbdən keçən gənc jurnalistlər dövlətçilik ənənələrinin qorunmasına töhfə versinlər.\nOnu da qeyd edim ki, Modern.az-dan ayrılan bir çox jurnalistlər hazırda müxtəlif KİV-lərdə, o cümlədən televiziyalarda çalşırlar. Sevindirci haldır ki, Modern.az məktəbini keçən jurnlaistlər milli maraqlardan çıxış edir, professionallıq nümayiş etdirirlər”.\nƏ.Qafarlı deyib ki, Modern.az saytı yaxın vaxtlarda oxucularına sürpriz edəcək: “Bu, saytın tərtibatı ilə bağlı olacaq. Modern.az 6 ildir demək olar ki, dizaynda dəyişiklik etmədən fəaliyyət göstərib. Və bəzi oxucularımız son vaxtlar bunu bizə tez-tez irad tutublar. Haqlı iraddır. Nəhayət yaxın vaxtlarda saytımız tam fərqli dizaynda, yeni görünüşdə olacaq. Artıq saytın yeni dizaynı üzərində işlər tamamlanmaq üzrədir. Ümid edirəm ki, yeni loqo ilə fərqli tərtibat oxucuların zövqüncə olacaq”.\nAzinforum.az saytı adından həmkarlarımızı bu əlamətdar gün münasibətilə ürəkdən təbrik edirik!\nÖncəki Sonu çatan icra başçıları – SİYAHI\nNövbəti Ukraynadakı partlayışda yaralananların sayı – 141-ə çatdı


İlham Əliyev FİDE prezidentini qəbul edib\nAzərbaycan prezidenti İlham Əliyev avqustun 15-də Beynəlxalq Şahmat Federasiyasının prezidenti Kirsan İlyumjinovu qəbul edib. APA-nın məlumatına görə, Beynəlxalq Şahmat Federasiyası ilə Azərbaycanın müvafiq qurumları arasında uğurlu əməkdaşlığın həyata keçirildiyini vurğulayan K. İlyumjinov rəhbərlik etdiyi təşkilata daxil olan 177 ölkədən ilk dəfə olaraq Azərbaycanda şahmat idman növünün inkişaf etdirilməsi ilə bağlı xüsusi Dövlət Proqramının qəbul olunmasının və bu proqramın uğurla həyata keçirilməsinin önəmini qeyd edib.\nO, Dünya Şahmat Olimpiadasının 2016-cı ildə Bakıda keçirilməsi ilə bağlı Beynəlxalq Şahmat Federasiyasının təkliflərini diqqətə çatdırıb.\nÖz növbəsində, azərbaycanlı şahmatçıların müxtəlif beynəlxalq yarışlarda əldə etdikləri nəticələrin razılıq doğurduğunu vurğulayan prezident İ. Əliyev ölkədə idmanın bütün növlərinin, o cümlədən şahmatın inkişaf etdirilməsi ilə bağlı məqsədyönlü tədbirlərin ardıcıl olaraq həyata keçirildiyini qeyd edib. Dövlət başçısı Dünya Şahmat Olimpiadasının 2016-cı ildə Bakıda keçirilməsi ilə bağlı təklifləri yüksək qiymətləndirib.\nPrezident Beynəlxalq Şahmat Federasiyası ilə Azərbaycanın müvafiq qurumları arasında əməkdaşlığın gələcəkdə daha da genişlənəcəyinə əminliyini ifadə edib.


Aftandil Hacıyev: "Bu oyunda ən çox xoşuma gələn məqam o oldu ki..." - Stadium.az\n29.06.2019 | 2812 dəfə oxunub\n“Növbəti yoldaşlıq görüşümüzü keçirdik. Toplanışdakı üçüncü oyunumuzda rəqibimiz Rumıniya komandası idi. UEFA Avropa Liqasında da rəqibimiz Rumıniya təmsilçisi olduğuna görə, bizim üçün bu komanda ilə oynamaq böyük əhəmiyyət kəsb edirdi. Rəqibimiz mübariz, təcrübəli bir komanda idi. Hətta heyətlərində bizim çempionatdakı “Zirə”dən Gabriel Matei və “Neftçi”dən Derlis Meza Kollini də görə bilərik. Düşünürəm ki, maraqlı oyun alındı".\nStadium.Az xəbər verir ki, bu sözləri "Səbail"in baş məşqçisi Aftandil Hacıyev Bolqarıstanda təlim-məşq toplanışı çərçivəsində "Klinçeni" (Rumıniya) klubu ilə qolsuz bərabərə qaldıqları oyundan sonra deyib.\nKlubun rəsmi saytına danışan 37 yaşlı mütəxəssis bildirib ki, hələ futbolçuları tam hazır deyil: "Lakin çalışırıq ki, hər bir futbolçuya fərdi yanaşaq. Onların fiziki durumunu balanslaşdırmaq üçün müəyyən dəqiqələrə bölmüşük. Yeni futbolçularımızdan Mirabdulla və Eriko bu oyunda heyətdə yer almışdılar. Bundan sonra çalışacağıq ki, komandanı iyulun 11-də keçirəcəyimiz oyuna formalaşdıraq. Bu oyunda ən çox xoşuma gələn məqam o oldu ki, əvvəlki oyunlarla müqayisədə futbolçular daha intizamlı və diqqətli oynadılar. Bundan sonra oyunlarımızı daha da yaxşılaşdırmağa səy göstərəcəyik”.


15:34 26 Noyabr 2020 866 dəfə oxunub\nBu gün axşam “Qarabağ” komandası Türkiyənin “Sivasspor” komandası ilə oynayacaq.\nHəmişə sevə-sevə izlədiyim “Qarabağ”ın budəfəki oyununu da maraqla gözləyirəm.\nHəm də bir az başqa ovqatda...\nBiz Qarabağ qələbəsini döyüş meydanından əvvəl yaşıl meydanlarda, “Qarabağ” futbol komandası ilə qazanmağa başlamışdıq.\n1951-ci ildə yaradılan bu komandanın ilk adı “Məhsul” olub. 1987-ci ilə kimi 3 fərqli adla fəaliyyət göstərən komanda Ağdam şəhərinin işğalına qədər oyunlarını Ağdamın “İmarət” stadionunda keçirirdi.\nAğdam şəhərinin işğalından sonra “Qarabağ” oyunlarını Ağdamın Quzanlı qəsəbəsində, daha sonra Bakıda keçirməyə başladı.\nYəni, müharibə insanlar kimi bir futbol komandasını da məcburi köçkün etdi. Bu komanda futbol tariximizdə insan taleyi yaşayan, insan faciəsi yaşayan ilk komanda oldu.\nBu məcburi köçkün komanda hər şeyə rəğmən qətiyyən əyilmək və sınmaq niyyətində olmadığını göstərdi.\n2000-ci illərin əvvəllərində güclənməyə başlayan komanda insanların daha böyük sevgisini qazandı. “Qarabağ” Avropa turnirlərində güclü rəqiblərlə qarşılaşıb onlara qalib gəlir, bütün dünyanı Qarabağ və Azərbaycan sözlərini yanaşı eşitməyə məcbur edirdi.\nNəzərə alsaq ki, futbol dünyanın ən populyar, ən böyük kütləyə sahib və ən sevilən idman növüdür, “Qarabağ” komandasının uğurları bu illər ərzində bizim üçün ən gözəl təbliğat növü idi.\n“Qarabağ” ilə qarşılaşacaq Avropa komandalarının ölkəsində bizim komanda haqqında məlumat veriləndə, həmçinin Ağdam şəhəri haqqında, bu şəhərin işğalda olması barədə də məlumatlar yer alırdı. Beləcə, Avropanın böyük futbol kütləsi Qarabağ problemindən, ən əsası həqiqətlərdən agah olurdu.\nBu illər ərzində ən çox azarkeşin toplaşdığı oyunlar da elə “Qarabağ” komandasının oyunları olurdu. On minlərlə insan “Qarabağ”ın oyunlarını izləməyə gəlirdi. Hətta futboldan başı çıxmayanlar da çox böyük həvəslə stadiona gəlirdi. Çünki Qarabağ qələbəsinə həsrət qalmış insanlar “Qarabağ”ın qələbələri ilə özünə təskinlik verirdi. İnsanlar bu oyunlara ürəkdən “Qarabağ!” bağıra bilmək üçün gəlirdilər.\nYadıma düşür, oyun zamanı hamı bacardığı qədər yüksək səslə ən çox bu şüarı təkrarlayırdı:\n“Qarabağ bizimdir, bizim olacaq!”\nBizim şüarlarımızda Qarabağ adı dırnaq içində yazılmırdı.\nOyunlardan səsimiz batmış çıxırdıq. Qarabağ və qələbə sözlərini bir arada görmək bizi o qədər xoşbəxt edirdi ki, coşğumuz azalmaq bilmirdi. Hamı biri-birini qucaqlayırdı. Oyundan çıxıb avtobuslarda, metrolarda, maşınlarda şüarlarımızı səsləndirməyə davam edirdik.\nFutbola gəlməyən adamlar bizdən hesabı soruşub sevinirdilər.\nBiz futbol topunu mərmi kimi görürdük. Bu mərmini düşmənimizə əsgərlərimizin əlləri ilə yox, futbolçularımızın ayaqları ilə atırdıq. Tora daxil olan hər qolu düşmənin ürəyinə dəymiş güllə kimi görürdük.\nHər oyundan sonra xarici saytlara girib “Qarabağ” komandasının qələbəsi haqqında xəbərləri oxuyurduq, eyni videoları dəfələrlə izləyirdik.\nHətta İnternet məkanında elə bir vəziyyət yaranmışdı ki, Google-da Qarabağ yazanda ancaq “Qarabağ” komandasının və futbolçularımızın şəkilləri çıxırdı.\nİndi isə Google-da Qarabağ yazanda Şuşanın, Ağdamın, Kəlbəcərin, ayağı toplu yox, əli silahlı igidlərimizin şəkilləri çıxır.\nBu qələbəmizdə sizin də mənəvi rolunuz var.\nBizi qələbəyə ilk sən öyrətdin.\nSən bizim yaşıl meydandakı ordumuzsan!


Təyyarə ilə səyahət etməkdən qorxanlar üçün | Ən ucuz AviaBiletlər\nAna səhifə Məsləhətlər Təyyarə ilə səyahət etməkdən qorxanlar üçün\nBaxmayaraq ki, təyyarə ən təhlükəsiz nəqliyyat növü hesab edilir, hələ də təyyarə ilə səyahət etməkdən qorxan insanlara tez-tez rast gəlinir. Ucuz aviabilet alıb və ucuz otel bron etdikdən sonra bu tip insanlarda gözlənilən uçuşa görə qorxu hissləri yaranır. Əslində, təyyarədə uçuş zamanı yaranan qorxu hissi normal bir hadisədir, lakin bununla birmənalı şəkildə mübarizə aparmaq lazımdır, çünki təlaş və panika sizə ciddi problem yarada və səyahətinizi əməlli-başlı korlaya bilər. Təyyarə ilə səyahət etməkdən qorxan insanlar üçün bir neçə məsləhətlər təqdim edirik ki, bu məqamları yadda saxlasanız, təyyarə ilə səyahət sizin ən sevimli məşğuliyyətinizdən birinə çevriləcək.\nTəyyarə ilə səyahət etməkdən qorxan insanlar, təyyarənin hansı hissəsində oturacaqlarını əvvəlcədən planlaşdırmalıdırlar. Əgər siz hündürlükdən qorxursunuzsa, bu zaman gərək pəncərədən kənar yerdə əyləşəsiniz. Əgər siz turbulentlikdən qorxursunuzsa, bu zaman təyyarənin sonunda oturmanız məsləhət deyil, çünki təyyarənin bu hissəsi daha çox silkələnir. Əgər siz qapalı məkanlardan qorxursunuzsa, bu zaman çıxışa yaxın yerdə əyləşə bilərsiniz. Təyyarədə oturacaq yerinizi online qeydiyyat zamanı və ya bilavasitə hava limanında qeydiyyatdan keçərkən seçə bilərsiniz.\nÇalışın rahat geyimlərdən istifadə edəsiniz. Belə halda siz özünüzü evdəki kimi hiss edə və tez rahatlaya biləcəksiniz. Bu məqama xüsusən bir neçə saat uçuş tələb edən səyahət zamanı diqqət edilməlidir.\nTəyyarə ilə uçmaqdan qorxanlar üçün kiçik məsləhət – sovurma şüşə konfetlərdən istifadə etməkdir. Bu tip konfetlər sizin fikirinizi yayındıracaq və qorxu hissindən uzaqlaşmağa kömək edəcək. Belə hallarda həmçinin saqqız çeynəməkdə kömək edə bilər (xüsusilə meyvəli saqqızlar). Alimlər bu faktı insanların stress zamanı uşaqlıq illərində yaşadıqları xoşbəxt və qayğısız anlarına qayıtma istəyi ilə izah edirlər ki, saqqız çeynəmək də şüur altı olaraq bu işdə yardımçı ola bilir.\nTəyyarə ilə uçmaqdan qorxanlar pis fikirlərdən uzaq olmalıdırlar. Bir az öz fantaziyanızı işə salın və qorxduğunuz vəziyyətin sonluğunu müsbət ssenari üzrə tamamlayın.\nQorxu hissindən uzaqlaşıb rahatlamağın daha bir üsulu – dərin nəfəs almaqdır. Bu səbəbdən sizi narahat edən bütün fikirləri uzaqlaşdırmaq üçün dərin nəfəs alın. Dərin və sakit nəfəs alarkən rahatlanma reaksiyası işə düşür və daha sonra orqanizmdə bir sıra dəyişikliklər əmələ gəlməyə başlayır: ürək ritmi ləngiyir, əzələlər zəifləyir və s.\nƏgər hündürlükdən qorxmursunuzsa, bu zaman uçuş zamanı çalışın tez-tez pəncərədən bayıra baxasınız. Bu zaman siz təyyarə göyə qalxarkən vəziyyətin sabit olduğunu görə, vəziyyətə bir növ nəzarət edə biləcəksiniz ki, bu da qorxu və təlaş hissindən azad olub, özünüzü rahat hiss etməyə kömək edəcək.\nUçuşa özünüz ilə yumşaq oyuncaq və ya əlinizə xoş gələn digər bir əşya götürün. Əllərdə bir çox sinir sonluqları var ki, siz yumşaq və ya xoş bir predmet ilə təmasda olduqda fikiriniz yayınacaq və pis fikirlər haqqında düşünməyə vaxtı qalmayacaq.\nNəhayət, uçuşdan qorxanlar üçün ən vacib məsləhət – müsbət dalğaya köklənib gözəl məqamlar haqqında düşünməkdir!\nSizə xoş səyahət arzu edirik!\nTəyyarə ilə səyahət etmək


“Kaspersky Lab”: Azərbaycan istifadəçilərinin 25%-i internetdə təhlükələrlə üzləşib - Report.az\n24 Noyabr, 2016 19:43\nBakı. 24 noyabr. REPORT.AZ/ “Kaspersky Lab” şirkətinin ekspertləri 2016-cı ilin üçüncü rübü üzrə informasiya təhlükələrini təhlil ediblər.\n“Report” xəbər verir ki, araşdırma nəticələrinə əsasən, hesabat dövrü ərzində Azərbaycan istifadəçilərinin 25%-i internetdə təhlükələrlə üzləşib. Ötən ilin müvafiq dövrü ilə müqayisədə bu göstərici 7 faiz azalıb. Belə ki, ötən il Azərbaycan istifadəçilərinin 32%-i internetdə zərərli ünsürlərə yoluxub. Yerli təhlükələr isə Azərbaycanda ənənəvi olaraq aşağı səviyyədə qalır.\n“Kaspersky Lab”ın ekspertləri bildirirlər ki, bu cür göstəricilərin əsas səbəbi regionda adətən iyul, avqust və sentyabr aylarına təsadüf edən məzuniyyət mövsümüdür. Belə ki, bu dövr ərzində məzuniyyətə çıxanlar tərəfindən edilən onlayn ödənişlərin sayı artır, kibercinayətkarlar isə vaxt itirmədən buna reaksiya verirlər. Bu ilin üçüncü rübünün nəticələrinə əsasən, fərdi kompüterlərə bank troyanları tərəfindən hücumların səviyyəsinə görə birinci yerdə Rusiya qərarlaşıb.\n“Kaspersky Security Network” bulud infrastrukturunun məlumatlarına əsasən, rusiyalı istifadəçilərin 4,2%-i bu cür maliyyə təhlükələri ilə üzləşib. Reytinqdə yeni yer almış Şri-Lanka ikinci sıradadır. Bu ölkədə istifadəçilərin 3,5%-i internet ödənişləri edərkən təhlükə ilə rastlaşır ki, onların arasında Şri-Lankaya məzuniyyət məqsədilə gələn və onlayn bankinqdən istifadə edənlər də ola bilər. Bundan başqa, siyahının ilk beşliyində turizm istiqamətləri üzrə məşhur olan Braziliya, Türkiyə və Kamboca yer alır.\n“Qarşıdan gələn Yeni il bayramı mövsümündə turistlər arasında məşhur ölkələrdə zərərli proqramların aktivlik göstəriciləri dəyişəcək, xüsusən də bank sahəsi üzrə zərərli proqramlar vasitəsilə ən çox kiberhücuma məruz qalan ölkələrin reytiniqinin də qış istirahət mərkəzlərinə doğru dəyişəcəyi istisna olunmur. Lakin kiberhücumların qurbanları, yəni evdən tur almaq, səyahət zamanı tez ödəniş etmək və ya sosial şəbəkələrdə fotoşəkil yerləşdirmək istəyən turistlər əvvəlki qaydada onları gözləyən təhlükələrlə sadəcə öz ölkələrində deyil, həm də tanınmış turizm məkanlarda rastlaşa bilərlər. Yeni il bayramını pul və ya cihazlarındakı mühüm informasiya itkisi ilə korlamamaq üçün istifadəçilər buna diqqət yetirməli və internetdə daha ehtiyatlı olmalıdırlar” - “Kaspersky Lab” şirkətinin antivirus üzrə eksperti Denis Makruşin deyib.


Azərbaycan məmurları onları təhqir edən jurnalistlərin bağışlanmasına razı deyillər - Mətbuat Şurasının sədri\nCəmiyyət 4 Dekabr 2009 10:31 (UTC+04:00)\nMətbuat Şurasının sədri hesab edir ki, Azərbaycan məmurları onları təhqir edən jurnalistlərin bağışlanmasına razı deyillər.\n"500-ə yaxın məmur arasında keçirilən sorğunun nəticələrinə görə, onlar hələ ki barələrində təhqir dolu məqalələr yazan jurnalistləri həbs etdirmək niyyətindən çəkinməyiblər", - cümə axşamı Trend -a Mətbuat Şurasının sədri Əflatun Amaşov bildirib.\n"Diffamasiya haqqında" qanun layihəsi 2005-ci ildə ATƏT-in Bakı ofisinin dəstəyi ilə hazırlanıb. Qanun layihəsini hazırlayan işçi qrupuna millət vəkillləri Qənirə Paşayeva, Azay Quliyev, jurnalist təşkilatlarının nümayəndələri, hüquqşünaslar daxildir.\nAmaşovun sözlərinə görə, bu məsələ şuranı ciddi şəkildə narahat edir.\n"Biz məmurların hansı səbəbdən jurnalistlərə qarşı cinayət işi qaldırmaqdan vaz keçmək istəmədiklərini aydınlaşdırırıq", - o əlavə edib.\nŞura sədri deyib ki, yaxın müddətdə jurnalistlər arasında da belə bir sorğunun keçirilməsi planlaşdırılır.\n"Bu sorğu nəticəsində jurnalistlərin də diffamasiyaya nə dərəcədə hazır olduğunu müəyyənləşdirəcəyik", - Amaşov vurğulayıb.\nOnun fikrincə, 2010-cu ildə "Diffamasiya haqqında" qanun layihəsinin parlamentin müzakirəsinə çıxarılması prosesi daha da sürətlənəcək.\n"İlk növbədə, müxtəlif dialoqlar təşkil olunacaq. Biz istəyirik ki, bu məsələ daima müzakirəyə çıxarılsın. Gələn il məmurlarla jurnalist təşkilatları, eləcə də məmurlarla jurnalistlərin özünün birbaşa dialoqlarının təşkil olunması da nəzərdə tutulur", - şura sədri qeyd edib.\nAmaşovun sözlərinə görə, bütün bunlara baxmayaraq, Prezident Administrasiyasında diffamasiya ilə bağlı qanun layihəsinin müzakirəyə çıxarılmasına münasibət loyaldır.\n"Azərbaycan rəhbərliyi bu məsələnin müzakirə olunub ortaq məxrəcə gəlinməsində maraqlıdır", - o xatırladıb.


Saatlıda qalmaqal: YAP üzvü, 26 ilin müəllimi xarici dövlətdən sığınacaq istəyir » GundemXeber İnformasiya Portalı\nGundemxeber.az » GündəmXəbər » Saatlıda qalmaqal: YAP üzvü, 26 ilin müəllimi xarici dövlətdən sığınacaq istəyir\nTarix: 18-09-2017, 14:53 Bölmə :GündəmXəbər / Manşet Baxış: 53\nSaatlı rayonunda məmur özbaşınalığı və huqiqi nihilizmlə bağlı redaksiyamıza məlumat daxil olub. Saatlı rayon Naharlı kənd sakini, 1991-cil dən Məzrəli kənd tam orta məktəbində müəllim işləyən, 2000-ci ildən Yeni Azərbaycan Partiyasının üzvü Həsənova Sara Malik qızı ünvanladığı məktubda başına gələnləri nəql edir. Baş verənlər isə nəinki bir vətəndaşın hüququnun pozulması, həm də müəllim olan bir xanıma məmur həqarəti, YAP üzvünə qarşı rayon rəhbərliyinin sayğısızlığıdır. Beləliklə, şikayətə diqqət edək:\nGundemXeber.Az cumhuriyyet.net-e istinadla bildirir ki, elə həmin gün S.Həsənova Prezident Adminstrasiyasında olur və daxili telefonla Saatlı rayon üzrə kuratora baş verənlər haqda məlumat verir. Şikayətçiyə icra başçısına onu qəbul etməsi ilə bağlı göstəriş verildiyi deyilir. Amma…\nAzərbaycanda şok: 31 yaşlı müəllim özünü asdı – ...